Dame, najvažnije je da držite do sebe, ma gde god se nalazile.\nUskoro idete na prvi sastanak sa simpatijom ili muškarcem kojeg ste upoznale putem internet aplikacije? Ne treba strahovati od prvog susreta, ali treba znati nekoliko trikova koji će vam pomoći, ako se dogodi negativan scenario.\nOstanite dosledne sebi, kulturne i dostojanstvene, ali ako pretendent ne ispunjava očekivanja, na ove načine mu stavite do znanja da se ne ponaša adekvatno, ali bez prekih reči i prepirke.\n1. Postavlja vam nepristojna pitanja pred punim restoranom - na ovakvu situaciju nemojte reagovati burno, već mu stavite do znanja da vam takvi razgovori ne prijaju, promenite temu, a ukoliko je muškarac navalentan, ostavite novac za ceh i uz pozdrav napustite lokal. Time ćete pokazati da niste dama za jednu noć, ali ni bahata devojka koja pravi buku na javnom mestu.\n2. Pokušava da vas napije i "iskoristi" - ako primetite da muškarac preteruje u naručivanju pića, a već ste mu skrenule pažnju da niste ljubitelj alkohola, budite žena od stava i glasno mu objasnite da takvo ponašanje ne tolerišete.\n3. Ispituje vas o privatnosti, a o svojoj ne želi da govori - iako na početku mnogi muškarci neće želeti da se ogole, ne treba da se osećate kao na optuženičkoj klupi, te pokušajte da ga opustite, kako bi rekao nešto o sebi. Ukoliko vam ne polazi za rukom, jasno recite da nemate vremena za dečje igre i gubljenje vremena, što će ga možda osvestiti.\n4. Na sastanku se pojavio mladić kojeg niste očekivale - u virtuelnom vremenu i eri socijalnih platformi neretko možemo doći u situaciju da ne prepoznamo osobu sa fotografije, a ukoliko se to vama dešava, nemojte odmah ustati od stola i pobeći, već dajte priliku da nekoliko minuta popričate i shvatite da li muškarac ima šta pametno reći. Nekada nesmotreni susreti mogu završiti kao prijateljska relacija.\nTAGOVI: DejtPrvi sastanakNegativan scenarioMuškaracFotografija


Volf i Horner: Neka pobedi bolji\nBeta 10. decembra 2021. 18:10\nDirektor ekipe Mercedes Toto Volf i njegov kolega iz Red Bula Kristijan Horner poželeli su danas da u poslednjoj trci u šampionatu Formule 1, koja će odlučiti o titulama u konkurenciji vozača i konstruktora, pobedi bolji.\nPoslednja trka u sezoni vozi se u nedelju od 14 časova u Abu Dabiju. Za titulu se bore sedmostruki svetski prvak 36-godišnji Britanac Luis Hamilton iz Mercedesa i 24-godišnji Holandjanin Maks Verstapen iz Red Bula. Obojica imaju po 369,5 bodova.\nU konkurenciji konstruktora aktuelni šampion Mercedes ima 587,5 bodova, a Red Bul 559,5.\nVolf je rekao da svako ima svoje gledište dogadjaja, pa i Verstapen, koji je ocenio da ima drugačiji tretman, odnosno da je kažnjavan za neke situacije u kojima nisu kažnjavani drugi vozači.\n„Mi imamo jasno vidjenje stvari koje se očigledno razlikuje od Red Bulovog i to je u redu. Morate da znate da oni gledaju kroz drugačije naočare i imaju svoje mišeljenje, a mi vidimo kroz naše naočare. Stjuarti imaju težak posao da ostanu neutralni i donose odluke“, rekao je Volf.\nTokom sezone, a posebno u završnici, direktori ekipa su se „prepucavali“ preko medija, njihov odnos je zategnut, ali su danas na konferenciji za novinare bili kolegijalni, iako su se jedva pogledali.\nNovinare je danas zanimalo šta Volf i Horner imaju da kažu jedan drugome.\n„Srećno. Neka najbolji vozač i najbolji tim pobede“, rekao je Volf i pružio ruku ka Horneru.\n„Baš tako“, odgovorio je Horner i prihvatio pruženu ruku kolege iz Mercedesa.\nTo je dramatična razlika u odnosu na konferenciju za novinare uoči Velike nagrade Katara 19. novembra, kada je napetost bila velika i videlo se neprijateljstvo u njihovom govoru tela.\n„Ne moram da idem na večeru sa Totom. Ne moram da ga ljubim u … ili nešto slično“, rekao je tada Horner.\nVolf je uzvratio komentarom: „Ono što je počelo kao olimpijski boks, pretvorilo se u profesionalni, a sada je MMA. Rukavice su skinute“.\nU tom trenutku Verstapen je imao 14 bodova prednosti.\nHamilton je ostvario tri uzastopne pobede i omogućio sebi da udje u poslednju trku izjednačen sa Verstapenom po broju bodova. Medjutim, njegov rival je u prednosti zbog pobede više u sezoni – devet.\n„Ko bi rekao da ćemo ove sezone imati šansu za trofej. Biti izjednačen sa Luisom je izvanredno, sjajan šampionat. U poslednjih osam godina niko nije bio blizu Mercedesu. Bilo je napeto, u nekim situacijama je bilo frustrirajuće, pritiskali smo jedni druge, pritiskali smo naše protivnike i evo nas u poslednjoj trci. Ovo kao da liči na ‘Skvid gejms'“, rekao je Horner.\nNa današnjem prvom treningu u Abu Dabiju Verstapen je bio najbrži, dok je na drugom najbolje vreme zabeležio Hamilton.\n„Jedina šansa da osvojimo titulu je da pobedimo Luisa i mi to želimo da uradimo na stazi“, naveo je Horner.\nDirektor trka Formule 1 Majkl Masi je svim ekipama poslao podsetnik na pravila i sportsko ponašanje, kao i na kazne koji bi mogle da uslede. Spekuliše se da je to bila poruka Verstapenu i Red Bulu, zbog agresivne vožnje Holandjanina.\n„Maks vozi strastveno, doneo je nove navijače u sport ove godine i ne želimo da se promeni. Želimo da vozi upravo onako kako zna, što ga je dovelo u situaciju da se bori za titulu svetskog šampiona“ rekao je Horner.\nHamilton je rekorder sa 103 pobede u Formuli 1. On će pokušati da postane rekorder i po broju titula, pošto je sada izjednačen sa Mihaelom Šumaherom.\nVerstapen pokušava da osvoji prvu šampionsku titulu. Ako uspe, to će biti prvi put od 2014. godine da šampion ne dolazi iz ekipe Mercedes.


Maxima\t30.11.2018 15:20\nEnterijeristi sivu smatraju savršenom bojom. Najčešće služi kao podloga za isticanje i akcentovanje nekih delova prostora ili detalja u njemu. Veoma lako se uklapa sa ostalim bojama, a neke kombinacije su vanvremenske, poput narandžaste i sive koja je česta u poslovnom svetu i ostavlja utisak ekskluzivnosti.\nSiva boja ne mora biti dosadna\nStručnjaci za uređenje prostora uvek će vam reći da previše sive u nekoj prostoriji može izazvati melanholiju i depresiju. Ukoliko je nestručno i na svoju ruku upotrebite, rizikujete da vam dom postane nalik bezličnom poslovnom okruženju ili aerodromskom terminalu. Zato se siva koristi kao pozadinska boja na koju se zatim dodaju druge, jače boje i tako postižu željeni efekti. Svetlije nijanse sive veoma dobro, pa čak i efikasnije, mogu zameniti belu na mestu podloge, a tamnije crnu.\nI još jedna veoma korisna informacija - siva veoma uspešno sakriva mrlje i nepravilnosti na zidnim površinama.\nLjudsko oko može razlikovati oko 500 nijansi sive, od tamne grafitne, slonove kože, preko golubije sive, srebrne i boje betona i kamena...


Izvoz svinja u EU iz kanalisanog sistema proizvodnje – Nadlanu.com\nIzvoz svinja u EU iz kanalisanog sistema proizvodnje\nObjavljeno 18. nov 2012. / 12:35:50\nBEOGRAD, 18. novembra 2012. (Beta) – Srbija bi uskoro mogla da zatraži od Evropske unije (EU) prihvatanje kanalisanog sistema proizvodnje svinja, čime bi dobila mogućnost izvoza svinjskog mesa u Uniju, izjavio je u nedelju državni sekretar Ministarstva poljoprivrede Dejan Krnjajić.\nKrnjajić je objasnio da je moguće uspostaviti kanalisani sistem proizvodnje, koji obuhvata sertifikovane farme visoke biosigurnosti bez vakcinacije protiv klasične kuge svinja, uz striktni nadzor prometa, klanja i prerade svinja.\nPrema njegovim rečima, u tom slučaju bi se primenila “rigorozna kontrola izolovanih sistema uzgoja svinja visokog nivoa biosigurnosti”.\n“Kanalisan sistem je primenjen i prihvaćen od strana EU kada je Rumuniji u pitanju, ali ne znam da li će biti prihvaćen u našem slučaju, jer smo tek zemlja kandidat za članstvo u EU”, rekao je on agenciji Beta.\nKrnjajić je istakao da je želja države da “vakcinacija svinja prestane u potpunosti što pre”.\n“Voleo bih da kažem da će to biti za dve godine, ali momentalno to nije realno”, kazao je on, podsećajući da Srbija za sada u EU može da izvozi samo preradjevine od termički obradjenog svinjskog mesa, ali ne i žive zivotinje ili sirovo svinjsko meso.


Država troši 700 miliona evra više nego što treba - Ekonomija - Dnevni list Danas\nPočetna » Ekonomija » Država troši 700 miliona evra više nego što treba\nOštre kritike Fiskalnog saveta na račun novog paketa pomoći građanima i privredi\nKada je krajem juna, početkom jula prošle godine predsednik Srbije Aleksandar Vučić poručio da para nema i da je „ćup prazan“ kada su počeli da se javljaju zahtevi za drugim paketom pomoći privredi, pošto se ustanovilo da letnje vrućine ipak ne mogu ništa korona virusu, da nema ništa od masovnih izlazaka po kafićima i restoranima niti od dolaska stranih turista, mnogi stručnjaci su se, opravdano, pitali zašto je država potrošila više od 600 miliona evra na akciju „100 evra“ za punoletne građane umesto da i duplo više da samo najsiromašnijima, pa još i da ostane za eventualnu novu pomoć do kraja godine.\n2Piše: M. Obradović 04. februara 2021. 18.00 Izmenjeno: 05. februara 2021. 10.00\nElem, osam, devet meseci kasnije – ista meta isto odstojanje.\nDržava opet daje pare svima punoletnima i postavlja se pitanje da li će opet krajem godine, ako se kriza nastavi, predsednik ili neki ministar da izjavi kako više nema para za pomoć ugroženim preduzećima.\nNaravno ekonomska analiza odluke o dodeli para može samo da se odnosi na ekonomske argumente, ne ulazeći u „neugodnu koincidenciju“ kako je opisao profesor Ljubomir Madžar za Danas, okolnost da je prošle godine po 100 evra isplaćeno mesec dana pred izbore, a da se ovogodišnjih 60 evra opet isplaćuje pred izbore koji treba da se održe početkom sledeće godine.\nOno što je najvažnije i sa čim se skoro sve zemlje u svetu bore je kako država da pomogne privredi i građanima, a da iz zdravstvene krize ne uskoči u krizu javnog duga. Prema analizi Fiskalnog saveta, ukoliko bi se okrenula fokusiranoj pomoći ugroženima, a ne svima redom, država bi mogla da postigne ovaj efekat zadužujući se za 300 miliona umesto milijardu evra.\nOni ocenjuju da će, sudeći prema najavama, novi paket pomoći biti neselektivan što bi predstavljalo dodatni, neplanirani trošak za budžet u 2021. od skoro milijardu evra.\nNovi paket državne pomoći imaće nekoliko delova. Najvažniji je isplata 60 evra (po 30 evra u maju i novembru) svim punoletnim građanima i dodatnih 50 evra svim penzionerima.\n„Ovakva mera koštala bi budžet oko 450 miliona evra, od čega nešto preko 360 miliona evra za isplate po 60 evra i oko 85 miliona evra za penzionere. Drugi element paketa je isplata polovine minimalaca preduzetnicima i zaposlenim u mikro, malim i srednjim preduzećima koja bi koštala budžet oko 450 miliona evra. Treće, najavljena je dodatna sektorska pomoć delatnostima poput turizma i putničkog prevoza što bi u zbiru moglo koštati još oko 50 miliona evra. Uz neposredni trošak za budžet u 2021. od oko milijardu evra, najavljuje se i novi ciklus garantnih šema za zaduživanje privrede koji neće biti fiskalni trošak u 2021. već u narednim godinama“, ocenjuje se u analizi Saveta.\nOni ponavljaju da je isplata 100 evra svim punoletnim građanima u 2020. bila ekonomski pogrešna mera i da sa sličnim politikama ne bi trebalo nastaviti u 2021. godini.\n„Isplata 100 evra svim punoletnim građanima u 2020. nepotrebno je zadužila državu preko 600 miliona evra, a pozitivni ekonomski efekti ove mere (očekivano) su izostali. Njen uticaj na smanjenje nejednakosti i siromaštva u 2020. bio je veoma ograničen i jednokratan, bez primetnog efekta na povećanje potrošnje stanovnika i podsticaj privrednom rastu (budžetski prihodi od PDV-a u 2020. su zapravo podbacili). Očuvanje životnog standarda materijalno najranjivijih društvenih grupa jeste jedan od najvažnijih zadataka fiskalne politike tokom krize, ali to se nikako ne sprovodi na ovakav način. Vanredna pomoć stanovništvu trebalo bi da se usmerava samo ka socijalno ugroženim grupama – licima koja su zbog krize ostala bez posla (izdašnije naknade u slučaju nezaposlenosti), penzionerima sa nižim primanjima, studentima, korisnicima nekog vida socijalne pomoći i slično“, savetuju u Fiskalnom savetu uz komentar da su upravo na ovaj način pomagale zemlje Centralne i Istočne Evrope.\nNe samo da se može pomoći i budžetu selektivnijim merama usmerenim ka najugroženijim, već prema mišljenju Saveta, mogu se i odložiti projekti koji nisu prioritetni, poput nabavki za sektor bezbednosti, izgradnje aerodroma u Trebinju, subvencije itd.\nOni ističu da je novo zaduživanje u 2021. povrh planiranog deficita od 1,5 milijarde evra neizbežno, ali da bi odgovorna fiskalna politika mogla da svede dodatno zaduživanje države u 2021. na ispod 300 miliona umesto milijardu evra.\n„Novo zaduživanje države usled najavljenog paketa antikriznih mera u 2021. je neizbežno, ali selektivna isplata državne pomoći preduzećima i stanovništvu mogla bi ograničiti ove rashode na najviše 500 miliona evra umesto 900 miliona evra što je ušteda od 400 miliona evra. Odlaganjem projekata koji nisu prioritetni moglo bi se uštedeti oko 300 miliona evra. To bi ujedno značilo da bi fiskalni deficit u 2021. mogao ostati ispod četiri odsto BDP-a i pored isplate novog paketa pomoći, a javni dug bi imao relativno umeren rast, neznatno preko nivoa od 60 odsto BDP-a. Ono na šta naročito skrećemo pažnju je to da se zbog najavljenih novih antikriznih mera nikako ne odustane od planiranih ulaganja države u infrastrukturu“, kažu u Savetu.\nI prošle godine, garantna šema od 2,5 milijarde evra, koliko je banke trebalo da odobre kredita sa garancijom države (za koju je izdvojeno oko 800 miliona evra) je predstavljena kao deo državne pomoći od ukupno šest milijardi evra u 2020. godini. Ovo sve naravno nije sve novac koji je država potrošila, već su tu uračunati i efekti moratorijuma na obaveze bankama, kao i garantna šema od 2,5 milijarde koja u prošloj godini državu nije koštala skoro ništa. Slično je i sa najnovijim paketom od ukupno 2,5 milijarde evra od kojih se milijardu odnosi na novu garantnu šemu.\nKako objašnjavaju u Fiskalnom savetu „izdavanje državnih garancija za milijardu evra novog zaduženja privrede u 2021. godini (500 miliona evra kroz postojeću šemu i dodatnih 500 miliona evra kroz novu garantnu šemu uz veće pokriće države) znači da ukoliko neka preduzeća ne budu mogla u narednim godinama da vrate ove kredite, država se obavezuje da će bankama platiti deo tih troškova. Koliki će tačno biti budžetski izdaci za ovo nakon 2021. nemoguće je trenutno pouzdano predvideti, ali oni će biti reda veličine nekoliko desetina miliona evra godišnje čak i u slučaju da relativno mali broj preduzeća ne bude u mogućnosti da vraća kredite“, navodi se u analizi Saveta.\n100 evra, ekonomska kriza, Fiskalni savet, Fiskalni savet Srbije, Korona virus, pomocBeograd\n06. februara 2021. u 08.58\nPomoć ni privredi ni svim gradjanima nije uradjena selektivno po obimu krize koja ih je zahvatila.A i kod privrede gde je nekakva i selekcija radjena je uradjena nestručno i nepravedno.Ništa nije uradjenao stručno i pravedno i dalje se tako nastavlja i sve na štetu svih gradjana\nZasto vlada i mali ne saslusaju savete od fiskalnog saveta? Mnogo su realni a nisu politicni, mozda je u tome zec. Ocigledno je da politicke odluke imaju veci prioritet nego ekonomske. Dokaz da ne znaju sta rade su i frilenseri kojima su poceli da razrezuje matematicki nerealne poreze i nesto sto i da neko zeli da plati ne moze, jer je matematicki ne-naplativo. To da shvate trebalo im je 4 meseca, sto znaci da oni ne rade nikakve ozbiljne analize, vec tako lupe nesto pa sta se desi. Onda su seli i smanjili parametre u jednacini da bi porezi postali naplativi. Ovo sa pomoci penzionerima je cist slihtanje za glasove jer oni nisu ugrozeni, a realno ne doprinose ekonomiji sa nekom novom vrednoscu kao sto to radi privreda. Nazalost deo privrede nije radio zbog korone, misli se na turisticki sektor, frizere i ugostitelje. Drzava je pomogla zaposlenima u neto iznosu a poslodavce i dalje tera da placajju pune doprinose i poreze iako nema posla i ne radi se. Vidi se da nema ekonomske logike. Vise bi pomogli da nisu nista trazili da se plati nego ovako.


Mavrić i Milanović u trci za direktora RTV - Sandžak Haber - Sandžačke Internet Novine\nNaslovna Vijesti Mavrić i Milanović u trci za direktora RTV\nMavrić i Milanović u trci za direktora RTV\nNa ponovljeni konkurs za prvog čoveka Regionalne radio televizije Novi Pazar prijavila su se dva kandidata, aktuelni vršilac dužnosti direktora Denis Mavrić i Stevan Milanović.\nPrema podacima iz biografije, Mavrić je 2013. godine, na Visokoj ekonomskoj školi strukovnih studija u Leposaviću stekao zvanje “Specijalista strukovni ekonomista”.\nRadno iskustvo Mavrić je sticao u radiju Novi Pazar i televiziji Jedinstvo gde je radio kao montažer i realizator. Nakon toga, 1999. godine osnovao je radio difuzno preduzeće (RDP) Vizija, radio As i registrovao internet domen sa prezentacijom Novog Pazara.\n“Kao direktor RDP Vizija, organizovao sam i realizovao sva bitnija kulturna dešavanja i koncerte muzičkih zvezda u poslednje dve decenije”, stoji u Mavrićevoj biografiji.\nNa čelu Regionalne radio televizije nalazi se od 11. jula 2008. godine.\nDrugi kandidat za tu funkciju Stevan Milanović, naveo je u biografiji da je visoko obrazovanje stekao na Elektrotehničkom fakultetu Univerziteta u Beogradu, na smeru Telekomunikacije.\nTokom karijere radio je kao savetnik za računarske mreže i telekomunikacije u Ministarstvu pravde, režiser i prezenter TV Beograd i Glasa Amerike. Takođe, bio je zaposlen u TV Novi Sad kao režiser i scenarista, a radio je i kao saradnik američke korporacije Fixya Electronics Corporation.\n“Objavio sam više radova u renomiranim časopisima iz teorijske fizike, digitalne elektronike, TV i telekomunikacija”, naveo je Milanović u biografiji.\nOd ostalih informacija, kandidati za direktora Regionalne televizije naveli su samo poznavanje stranih jezika. Milovanović je u biografiji napisao da tečno govori engleski, a Mavrić da poseduje sertifikat za srednji nivo znanja engleskog jezika.\nregionalna tv konkurs\nPrethodni tekstSemir Bajrović juri titulu prvaka sveta!\nSledeći tekst“Zagreb centar fudbalske mafije”\nOdbojkaši Novog Pazara bez poraza do završnog turnira Prvenstva Srbije za...


Nova medalja za srpski tekvondo, Ana Bajić osvojila svetsku bronzu\nSrpska reprezentativka u tekvondou Ana Bajić osvojila je bronzanu medalju na šampionatu sveta koje se održava u meksičkom gradu Puebli.\n"Presrećna sam zbog medalje, nisam ni svesna šta mi se desilo. Moglo je i bolje da bude, ali i ovo je značajan i veliki rezultat", izjavila je Bajićeva, koja je oduševila i selektora reprezentacije Srbije.\n"Odličan dan za Anu. Fantastično se borila i napravila zaista ogroman uspeh na takmičenju kao što je Svetsko prvenstvo, gde dolaze najbolji borci planete. Prve tri borbe sjajno je odradila, a onda je u polufinalu na megdan izašla domaćoj takmičarki Brisedi Akosti, koja je slavila sa 5:2", rekao je selektor Boris Gorjup za "Blic".\nNa tatami u petak još izlaze olimpijska šampionka Milica Mandić (do 73 kilograma), Relja Prosenica (iznad 87) i Đorđe Marčetić (do 87), a u subotu, pretposlednjeg dana šampionata boriće se Nikola Vučković (do 63).\nDejana nema ruke, ali je SRCEM STIGLA DO ČUDA - Srbija ima prvakinju sveta u paratekvondou!\nVELIKI USPEH SRPSKIH KIK-BOKSERA Konovalov svetski prvak, Pantelić šampion Evrope\nKik bokser "Palminih tigrova" iz Jagodine Aleksandar Konovalov nokautom je pobedio izazivača Vitora Koimbru iz Portugala i tako odbranio titulu profesionalnog svetskog prvaka u kategoriji lou kik do 64,5 kilograma.\nŽivanović vicešampion sveta u rvanju za kadete, Hortiju bronza\nPrvog dana šampionata sveta u rvanju za kadete, reprezentativci Srbije postigli su u Zrenjaninu veliki uspeh pošto je Boban Živanović osvojio srebrnu medalju u kategoriji do 100 kilograma, dok je Miklošu Hortiju pripala bronza u kategoriji do 54 kilograma.\nUdovičić čestitao Viktoru Nemešu osvajanje zlata na SP\nMinistar omladine i sporta Vanja Udovičić čestitao je rvaču Viktoru Nemešu osvajanje zlatne medalje u grčko-rimskom stilu na Svetskom prvenstvu u Parizu.\nČEK JE NA SEDAM CIFARA Sav novac koji je zaradio u borbi sa Vajlderom, Tajson Fjuri POKLANJA BESKUĆNICIMA I MENTALNO OBOLELIMA\nBritanski profesionalni bokser Tajson Fjuri, poznat je debelom dosijeu ispada i skandala, ali gest koji je planirao posle meča sa Dontejom Vajlderom je za svako divljenje.\nOPA Fjurijev naredni meč biće revanš sa Kličkom\nBiće to pravi spektakl... Naredni meč svetskog šampiona u teškoj kategoriji Tajsona Fjurija biće revanš sa Vladimirom Kličkom.


Besparica u Smederevu: Kontrolori izbacila fudbalera iz autobusa jer nije imao kartu! – Semendria\nBesparica u Smederevu: Kontrolori izbacila fudbalera iz autobusa jer nije imao kartu!\n14. mart 2013. SPORT – Ne samo da se ne nazire ni početak rešavanja krize u Smederevu, već se ona sa svakim danom produbljuje. Prvotimci nisu trenirali od ponedeljka i to ne samo zbog protesta stadionskog osoblja, već su i sami stupili u štrajk, zbog mesecima praznih džepova.\nNisu nam pare primarni zahtev. Istina je da se starosedeocima dosta duguje, ali kod nas ostalih, koji smo tu od pre dva meseca, zaostatak nije nepodnošljiv. Situacija je više nego dramatična, jer mnogi od nas imaju porodice, a kako dugačije da postupimo, kada pojedinci moraju lepkom da krpe kopačke da bi imali šta da obuju za trening i utakmicu. Hoćemo samo da neko preuzme tu vrstu odgovornosti, da nas pogleda u oči i nagovesti dalju sudbinu kluba. Dolazimo na stadion u terminu treninga, da ne bude da smo vojska u rasulu i održavamo sastanke sa stručnim štabom i direktorom Pantićem, koji dele našu sudbinu i ruke su im bukvalno vezane. Jednostavno, ne zna se na čiju adresu da uputimo zahteve, a ako se ovo ne shvati ozbiljno i ne obrati nam se neko od predstavnika grada u upravi kluba, ništa od puta u Novi Pazar – kaže kapiten Branislav Atanacković, ističući da govori u ime svojih saigrača.\n« Smederevo ovog vikenda domaćin najboljim strelcima Srbije\nFK Smederevo: Igrači u štrajku! »


Najznačajniji događaj u poslijeratnoj historiji Balkana – Informer\nSadik Ahmetović, ministar sigurnosti u BiH, izjavio je da je hapšenje Ratka Mladića najznačajniji događaj u poslijeratnoj istoriji, ne samo BiH i Srbije, već i čitavog Balkana, istaknuvši da je ovo dokaz da nema sigurnog skloništa optužene za ratne zločine.\nTokom vanrednog obraćanja medijima u Sarajevu, Ahmetović je naglasio kako je Srbija prepoznala važnost Mladićevog hapšenja i odlučila da okrene novu stranicu u odnosima i sa Evropskom unijom i sa zemljama u regionu.\n„Dugo smo čekali takvu odluku i priliku da je pozdravimo. Čestitam srbijasnkim vlastima na odlučnosti da ispune obaveze prema Haškom tribunalu kao i Bezbjedonosno – informativnoj agenciji i Službi za otkrivanje ratnih zločina Ministarstva unutrašnji poslova Srbije“, kazao je Ahmetović.\nU vezi samog hapšenja, Ahmetović je potvrdio da je Mladić uhapšen u zajedničkoj akciji zvaničnih institucija Srbije i sigurnosnih službi BiH koje su godinama zajedno radile na njegovom hapšenju.\n„Nakon ovog velikog dana ostaje nam da vjerujemo da će pravda biti dosegnuta i kroz presudu Haškog tribunala koji Mladića tereti za najteže oblike ratnih zločina, uključujući i genocid nad više od osam hiljada srebreničkih muškaraca i dječaka“, kazao je Ahmetović.\nRatko Mladić, nekadašnji komandant Glavnog štaba Vojske Republike Srpske (VRS), uhapšen je u Srbiji nakon 15 godina u bjekstvu.\nO hapšenju se javno izjasnio i Premijer Republike Srpske Aleksandar Džombić koji je rekao da je uvjeren da će Mladić imati “priliku da iznese sve argumente”, te da Srbija, srpski narod i RS ne trebaju biti taoci ničijih zločina.\n“Niko ne treba da likuje povodom ovog hapšenja, već naprotiv, svi treba da ispune preuzete obaveze u pogledu hapšenja ratnih zločinaca, kako bi svi zločini nad srpskim narodom bili procesuirani. Samo na taj način možemo doći do pomirenja i mogućnosti da gradimo zajedničku budućnost”, rekao je Džombić.\nJanko Velimirović, direktor republičkog centra za istraživanje ratnih zločina, smatra da institucije RS-a moraju pružiti svu potrebnu pomoć timu Odbrane Ratka Mladića pred Haškim tribunalom.\n“Očekujemo da će u toku sudskog postupka biti prilike da se iznesu sva argumentacija i činjenice u korist istine, kako bi se negirale sve zlonamjerne i iskrivljene predstave tokom cijelog rata”, rekao je Velimirović.\nPrema Velimirovićevim riječima, Mladićev najveći adut biti će “približavanje istini o dešavanjima u Srebrenici”.\nJadranka Kosor, Premijerka Republike Hrvatske, kazala je da je Mladićevo uhićenje dobra vijest za dolaženje do konačne pravde i stabilnost i mir jugoistoka Evrope.\n“Mladić je jedan od najvećih krvnika čovječanstva i očekujem da će zaista uskoro stati pred lice pravde i odgovorati“, kazala je Kosor u Zagrebu.


Organizacija za kvalitet u nastavi (ORCA) je najavila moguću tužbu protiv kosovskog premijera Ramuša Haradinaja i ministra obrazovanja Šučri Bitićija za zloupotrebu službenog položaja.\nORCA će ih tužiti ako pokušaju da utiču na odluku Komisije za akreditaciju obrazovnih institucija.\nSa odlukom se, međutim, ne slažu univerziteti i kosovski premijer.\nNa ovakvu odluku je oštro i reagovao Haradinaj, navodeći da je ona neprihvatljiva i da se njome uskraćuje pravo upisa studenata na fakultet, pogotovo onih iz siromašnih porodica koji nemaju uslove da studiraju u Prištini ili na privatnim univerzitetima.\n"Agencija za akreditaciju je nezavisna institucija koja na nezavistan način donosi odluke i stoga politički uticaji ne bi trebali da postoje. Nama je cilj poboljšanje kvaliteta visokog obrazovanja. Ne trebaju da nas smatraju policijom koja nekoga kažnjava, već je naš cilj da unapredimo kvalitet a kako bi sve institucije, bilo privatne ili javne, pružile visok kvalitet studiranja našim studentima, iz koje god zajednice dolazili", kazao je on.\n13.07.2020 Vlada Kosova uvela nove mere (1104)\n13.07.2020 Trajković: Građani će snositi posledice jer su neobavešteni (603)\n13.07.2020 Na teritoriji opštine Gračanica koronavirusom inficirane 24 osobe (463)\n13.07.2020 U srpskim sredinama na Kosovu 38 novoobolelih (447)\n13.07.2020 Policija će početi sa kažnjavanjem zbog nepoštovanja mera zaštite (358)


Kasumović razgovarao s direktoricom ureda EBRD-a za BiH o projektima poboljšanja energetske efikasnosti u JU KBZ i "Plava voda"\nKasumović razgovarao s direktoricom ureda EBRD-a za BiH o projektima poboljšanja energetske efikasnosti u JU KBZ i “Plava voda”\nGradonačelnik Zenice Fuad Kasumović primio je u svom kabinetu direktoricu Ureda Europske banke za obnovu i razvoj (EBRD) u BiH Manuelu Naessl.\nGlavne teme sastanka bile su realizacija projekta poboljšanja energetske efikasnosti u JU Kantonalna bolnica Zenica i projekta “Plava voda”.\nDirektorica Naessl je navela da se radi se o dva veoma značajna projekta za EBRD i da je potrebno da se svi učesnici više aktiviraju kako bi se ostvario napredak u implementaciji ovih projekata.\nDodala je da je Zenica dio programa Akcioni plan zelenih gradova, koji uključuje druge investicije za poboljšanje uslova života i standarda građana Zenice.\nGrad Zenica duguje veliku zahvalnost EBRD-u za finansijsku podršku, za realizaciju više projekata. Na današnjem sastanku razgovarali smo o pitanjima realizacije projekta poboljšanja energetske efikasnosti u JU Kantonalna bolnica Zenica i projekta “Plava voda”. Našli smo određena rješenja za koja mislim da će biti prihvatljiva svim učesnicima navedenih projekata – rekao je Fuad Kasumović, gradonačelnik Zenice.\nGradonačelnik Kasumović informisao je direktoricu Naessl o rezultatima lokalnih izbora za Grad Zenica, kao i o trenutnoj političkoj situaciji u Zeničko-dobojskom kantonu.


Bista Jevgeniju Primakovu u Beogradu\nBista bivšem premijeru Rusije Jevgeniju Primakovu otkrivena je u Ruskom domu u Beogradu uz prisustvo predsednika Srbije Aleksandra Vučića, ambasadora Rusije u Beogradu Aleksandra Bocan-Harčenka, kao i bivšeg premijera Rusije Sergeja Stepašina.\nVučić je na ceremoniji rekao da su građani Srbije osetili važnost borbe za jednakost, pravdu i pravičnost Jevgenija Primakova.\n„Za nas on predstavlja prijatelja onakvog kakav prijatelj treba da bude, osvedočen, čvrst, uz nas i u najtežim trenucima“, rekao je Vučić.\nRuski ambasador Bocan-Harčenko rekao je da je Primakov bio proaktivan u rešavanju pitanja Kosova.\n„Ponudio je više predloga da se reši taj problem u okviru međunarodnog prava na miran način, ali stvar je u tome, i to je poznato, da je Zapad od početka uzeo smer i pripremao se za vojno rešenje“, rekao je Bocan-Harčenko.\nStepašin se u obraćanju takođe prisetio događaja iz 1999. godine istakavši da „u ono teško vreme Rusija nije pomogla Srbiji i tadašnjoj Jugoslaviji baš onoliko koliko je možda mogla“.\nJevgenij Primakov je kao premijer Rusije 1999. godine otkazao posetu SAD-u i naredio da se avion vrati u Moskvu zbog početka NATO bombardovanja.\nPrimakov je bio premijer Rusije od septembra 1998. do maja 1999. godine, a prethodno je od januara 1996. bio šef diplomatije. Bio je u predsedničkom savetu Mihaila Gorbačova 1990. i 1991. godine. Takođe je imao i visoku poziciju u KGB-u, a posle formiranja Ruske Federacije bio je direktor spoljne obaveštajne službe SVR od 1991. do 1996.


DS: Vučićev režim pokrovitelj peticije za oslobađanje Zvezdana Jovanovića - Politički.rs\nDemokratska stranka (DS) ocenila je juče da “režim Aleksandra Vučića” stoji iza peticije za oslobađanje Zvezdana Jovanovića koji je pravosnažno osuđen za ubistvo nekadašnjeg premijera Zorana Đinđića.\nDS je u saopštenju podsetila da je peticiju pokrenula fondacija Dragana Vasiljkovića, “osuđenog ratnog zločinca organima gonjenja poznatog kao kapetan Dragan”.\n“Sasvim je jasno da je režim Aleksandra Vučića pokrovitelj ove sramotne akcije prikupljanja potpisa za oslobađanje Zvezdana Jovanovića i da je ovo još jedna osveta ubijenom predsedniku Demokratske stranke Zoranu Đinđiću od onih koji su to ubistvo po sopstvenim rečima proslavili tako što su se napili od sreće”, naveo je član Glavnog odbora DS Srđan Milivojević.\nOcenio je da je “zadatak kapetana Dragana” da “čestim napadima na demokratske vlasti posle 5. oktobra i još češćim gostovanjima na režimskim televizijama Vučiću osigura podršku ekstremnih desničarskih grupa”.\n“Kapetan Dragan svojom prošlošću osuđenog ratnog zločinca predstavlja svojevrsnu štaku za Vučićev poljuljani imidž srpskog nacionaliste i patriote pred desničarima. Ne bih isključio mogućnost da mu Vučić napravi i stranku kako bi ga kandidovao na izborima i zadržao kontrolu nad ekstremnim desničarskim organizacijama”, dodao je Milivojević.\nTagged: DS, KAPETAN DRAGAN, PETICIJA, RATNI ZLOČINAC, SRĐAN MILIVOJEVIĆ, UBISTVO ZORANA ĐINĐIĆA, ZORAN ĐINĐIĆ, ZVEZDAN JOVANOVIĆ


Putin: Povećali smo isporuke gasa preko Ukrajine za 8,0%\nTanjug 6. oktobra 2021. 15:45\nNOVO OGAREVO – Gasprom je povećao isporuke gasa za Evropu preko Ukrajine za 8,0 posto tokom devet meseci 2021. i premašiće obaveze koje ima po ugovoru, izjavio je ruski predsednik Vladimir Putin na današnjem sastanku o razvoju energetskog sektora.\n„Naše ugovorne obaveze o isporukama gasa preko gasnog transportnog sistema Ukrajine iznose 40 milijardi kubnih metara gasa godišnje, a za devet meseci ove godine Gasprom je povećao količinu pumpanja gasa kroz ukjanski transportni sistem za više od 8,0 procenata“, rekao je Putin, prenosi agencija Tas s.\nPrema njegovim rečima, „sa sigurnošću se može reći da ćemo premašiti naše obaveze o snabdevanju gasom preko teritorije Ukrajine.\n„Aktuelna situacija na evropskom energetskom tržištu je još jedan živ primer da su ishitreni i pritom politički motivisani koraci neprihvatljivi u bilo kojoj oblasti, posebno kad se tiču snabdevanja energijom, održivog poslovanja preduzeća, blagostanja i kvaliteta život miliona ljudi koji direktno zavise od toga“, podvukao je on.\nŠef ruske države je naglasio da Gasprom nikada nije odbio da poveća isporuke prirodnog gasa u Evropu kada mu se dostave odgovarajući zahtevi, napominjući da su minimalni i maksimalni nivo snabdevanja utvrđeni ugovorima o isporukama gasa u inostranstvo.\n„Ne postoji nijedan slučaj u istoriji da je Gasprom odbio da poveća isporuke svojim potrošačima ako su poslali relevantne zahteve „, rekao je Putin.\nKao primer je naveo Nemačku, jednog od najvećih ruskih potrošača gasa, koja je ove godine povećala kupovine za 10,1 milijardu kubnih metara gasa ili za 31,8 posto u odnosu na isti period 2020. godine.\n„Čak i 2020. godine, kada su ukupne isporuke u Evropu pale u odnosu na 2019, Nemačkoj smo isporučili 4,7 milijardi kubnih metara gasa više, to jest za 112,9 posto“, dodao je ruski predsednik.\n„Prema procenama međunarodnih stručnjaka, uključujući OPEK, počev od 2035. godine, stopa rasta potražnje za naftom će početi da usporava, ali će se, generalno, do 2045. godine potrošnja povećavati za oko 0,7 posto godišnje“, precizirao je on.\nTakođe je naveo da će, prema prognozama stručnjaka, „potražnja za prirodnim gasom nastaviti da raste po višoj stopi, za preko 1 posto godišnje, pre svega zato što će gas, kao čistija vrsta goriva u globalnom energetskom bilansu zameniti ugalj“.


Radojičić: Gradu potrebni projekti mladih inovatora koji štede električnu energiju - Beogradski Portal\nRadojičić: Gradu potrebni projekti mladih inovatora koji štede električnu energiju\nGradonačelnik Beograda prof. dr Zoran Radojičić izjavio je za TV Prva da je Grad Beograd zainteresovan za patente mladog inovatora i jednog od 50 najboljih studenata u svetu, Igora Jovanovića, a koji se tiču bržeg punjenja električnih autobusa i bolje energetske efikasnosti zgrada.\n– Razgovaraćemo sa resornim sekretarijatima, nadležnim službama i stručnjacima kako da na najbrži način projekte Igora Jovanovića implementiramo u našem glavnom gradu. Bez obzira da li se radi o implementaciji projekata u celosti ili samo nekog njihovog dela, oni su gradu veoma potrebni jer značajno štede električnu energiju – rekao je gradonačelnik Radojičić.\nBudući da je inovacija Igora Jovanovića primenjiva upravo u domenu dopunjavanja baterija električnih autobusa, na stanici „Beograd na vodi“ gradonačelnik je govorio i o novoj ekološkoj liniji javnog gradskog prevoza EKO2, koja saobraća od SC „Milan Gale Muškatirović“ do poslednjeg terminusa „Beograda na vodi”.\n– Ovom linijom saobraćaju novi autobusi na električni pogon, u koje je Grad Beograd protekle godine uložio 6 miliona evra, te uvezao 10 novih solo autobusa, kineskog proizvođača „Higer”. JKP Gradsko saobraćajno preduzeće Beograd već poseduje 5 solo autobusa na električni pogon istog proizvođača, a ovom kupovinom se broj ovakvih vozila povećao na ukupno 15. Za punjenje ovih autobusa obezbeđene su 4 lokacije za punjenje u gradu – rekao je gradonačelnik Radojičić.\nGradonačelnik je pojasnio da je Igor Jovanović pronalazač dva patenta koji imaju potencijal da svoju svrhu pronađu u brojnim javnim servisima u Beogradu.\n– Igor i njegov tim su razvili potpuno novu tehnološku inovaciju koja se sastoji od dva zasebna dela, a koja može da se implementira kao jedan ceo sistem. Prvi deo se odnosi na mehanizam za inovativno dopunjavanje baterija električnih autobusa u gradu, čija je glavna prednost primenjivost bez potrebnog remonta i opterećenja mreže. Drugi deo sistema se odnosi na uštedu u električnoj energiji stambenih jedinica, fabrika i hangara. Grad Beograd podržava mlade talente i želimo da skrenemo pažnju na uspešne ljude koji mogu da ostvare uticaj na razvoj naše zajednice. Upravo je Igor primer na koji način mladi talenti mogu da doprinesu gradu, lokalnoj zajednici ali i zemlji u kojoj žive. Želimo da Beograd bude jedan od najlepših „Zelenih gradova”’ u Evropi. Grad Beograd je posvećen ciljevima „Zelene agende”, a održiva mobilnost jedan je od stubova ove agende. Podsetiću, da su tri osnovna pravca razvoja grada Beograda upravo ulaganje u mlade, ekologija i digitalizacija. Igor može da doprinese u sva tri pravca – poručio je gradonačelnik Radojičić.\nIgor Jovanović istakao je da je implementacijom njegovog patenta u 12 zgrada uočena ušteda električne energije i do 40 odsto, pa čak i nešto više od toga.\n– Ovaj sistem je elektronički sistem veličine šake koji može da se ugradi u termoakumulacione peći, elektrokotlove, ali i u industrijskim zonama i značajno doprinese uštedi električne energije – poručio je Jovanović.


Milica Mandić osvojila zlato na Svetskom prvenstvu | Novine Toronto\nMilica Mandić osvojila zlato na Svetskom prvenstvu\nReprezentativka Srbije u tekvondou Milica Mandić rekla je da je presrećna jer je uspela da posle teškog zadatka i perioda osvoji zlatnu medalju na Svetskom prvenstvu.\n"I dalje ne mogu da verujem šta smo uradili. Presrećna sam što sam se popela na krov sveta. Imala sam težak zadatak ispred sebe. Ovo mi je bila najteža godina do sada, dve povrede za redom", rekla je Milica Mandić posle trijumfa.\nMilica Mandić je osvojila zlatnu medalju u kategoriji do 73 kilograma na Svetskom prvenstvu u Južnoj Koreji.\nOna je zahvalila treneru i stručnom timu na pomoći da prebrodi sve prepreke.\n"Uz Galetovu pomoć i celog stručnog tima uspela da prebrodim sve prepreke. Hvala Galetu, stručnom timu, repreznetaciji i Galeb klubu za podršku. I hvala mojoj porodici, prijateljima i momku sto su uz mene i kad je dobro i kad je loše. Hvala im", kazala je Mandićeva.\nNjen trener Dragan Jović rekao je da je Milica osvojila veliku medalju.\n"Nikada nismo hteli da se vadimo na povrede i to bude izgovor za poneki neuspeh, ali ono što je ona prošla poslednje dve, tri godine može samo istinski šampion. Mnogo mi je drago zbog nje, još draže kada znam da ni za ovo takmičenje zbog nekih povreda nije bila 100 odsto spremna", rekao je Jović.\nOn je naveo da su upornost, mentalni sklop i želja za uspehom doveli do toga da Milica Mandić postane šampion sveta.\n"Ponosan sam što sam deo te priče koja je za Holivud. Ne bih da budem alav ali imamo sutra još dva takmičara i stvarno verujem da možemo još", dodao je Dragan Jović.\nSrbija je u Koreji osvojila dve medalje, pošto je prethodno Vanja Stanković trijumfovala u kategoriji do 49 kilograma.


Farma 5: Farmeri izglasali - Zorica Marković najviše izmišlja! - ShowBiz - Region - Vesti - Svet Plus\nFarmeri su, po nalogu Zadruge, glasali koji farmer najviše izmišlja na imanju, i ta nimalo laskava titula pripala je Zorici Marković.\n14:16 10. DEC 2013.\nFarma 5: Marko Vukotić - Marijana je najveći lažov na imanju!\nEdin Škorić i Jelena Jovanović solidarno su svoje glasove dali Zorici Marković, te kazali da su na svojoj koži osetili da ona naviše izmišlja od svih. Takođe, i Marijana je procenila da folkerka najviše izmišlja, kao i Ivan.\nMarkovićevoj je svoj glas dao, sasvim očekivano, Vajs, koje je ranije najavio da će pevačicu i tužiti zbog laži. "Ona je izmislila da sam bio na lečenju od narkomanije, i zbog toga će je sačekati tužba kad izađemo", kazao je denser, a Zorica mu je uzvraćala rečima: "Daću ti otpusnu listu". Očekivani je i to što je svoj glas Zorici dala i njena bivša drugarica Jelena Golubović. "Slagala je da smo brat i ja bili na lečenju, da su muškarci gasili pikavce na meni... slagala je za Šekija i njegove unuke... slagala je da sam ogovarala Romanu", nije mogla da se zaustavi sa nabrajanjem rediteljka.\nInače, Zoricu Marković jako je potreslo što su farmeri u tolikom broju nju izglasali za farmerku koja najviše izmišlja. "Drago mi je što sada znam kakvo mišljenje imate o meni... Kad vam se kaže istina u lice, to je za vas izmišljotina... svi ste vi sjajni, pošteni, i nikada ništa niste izmislili", ozlojeđeno je govorila folkerka, a potom dodala da za nju najviše izmišlja Jelena Golubović. "Ona je sama izmišljotina", rekla je folkerka, i dodala da je ovo poslednji put da govori o dotičnoj.\nHoroskopski znak Vaga ima neverovatnu moć!\nAko ste i vi Vaga, onda za vas imamo malu tajnu: iz iskustva znamo da svi jednostavno polude kad upoznaju nekoga kao što ..


U Beloj kući tvrde da bi invazija mogla da se dogodi sredinom januara ili februara.\n-Ne ulazeći u detalje, reći ću da zaista imamo informacije koje ukazuju na to da Rusija aktivno radi na tome da nađe povod za potencijalnu invaziju na Ukrajinu, rekao je Kirbi i dodao da se radi o „grupi operativaca koji se spremaju da izvedu operaciju pod tuđom zastavom.“\n-Operacija treba da izgleda kao napad na njih ili ruskojezično stanovništvo u Ukrajini, kao povod za invaziju, rekao je Kirbi.\n-Zabrinuti smo zbog toga što ruske vlasti spremaju invaziju.. Videli smo to i pre, to nas vraća u 2014. godinu, uključujući sabotaže i informacione operacije s ciljem da se Ukrajina optuži da priprema neizbežne napade na ruske snage na istoku Ukrajine. I plan je da takva aktivnost počne nekoliko nedelja pre vojne invazije koja bi mogla da počne sredinom januara ili februara, navela je na brifingu za novinare portparolka Bele kuće DŽen Psaki.\n-Nismo spremni da sada kažemo ko je te napade izveo, ali još jednom – to je deo scenarija koji smo sa ruske strane videli u prošlosti, rekao je Kirbi.\n-Prema rezultatima istraživanja Centra za strateške komunikacije i informacionu bezbednost, prvi podaci daju povoda da se veruje da je Ruska Federacija izvela napad... Cilj sajber napada je psihološki pritisak i zastrašivanje, navodi se u saopštenju pres-službe Ministarstva.\n14. 01. 2022. u 08:35\nRusija Ukrajina NATO Pentagon SAD vesti


LSV | Demokrate da odluče da li smo im bliži mi ili Dveri\nOn je, govoreći o pregovorima, istakao da ga je iznenadilo što DS i SPS ne nastupaju kao dve odvojene partije, već kao jedinstven blok, “što je naročito čudno imajući u vidu rasplet na republičkom nivou”.\n-U tim pregovorima, do sada nismo uspeli da se usaglasimo oko preuzimanja odgovornosti, iako su naši zahtevi bili poprilično realni i pristojni. DS i SPS, kao jedna strana u pregovorima, nisu želeli da nam omoguće da preuzmemo resore u kojima su građani prepoznali naš dobar rad i na izborima nam ukazali poverenje da nastavimo započete poslove. Prilikom pregovora nismo isticali činjenicu da je DS sa 32 mandata od pre četiri godine pao na 16, dok smo se mi sa 9 odobrničkih mesta narasli na 15, pa su naši zahtevi bili čak i ispod nivoa te proporcije. Smatrali smo da nije novosadski to isticati – kaže Kolar.\nKolar napominje da će se konačan epilog videti tek na sutrašnjoj konstitutivnoj sednici Skupštine grada, ali i da veruje da će preovladati zdrav razum, odnosno da će DS zaključiti da joj je LSV “makar malo prirodniji partner nego što su to Dveri I radikali”.


RTCG - Radio Televizija Crne Gore - Nacionalni javni servis :: Region :: Gradiće drugi blok nuklearne centrale 'Krško'?\n22. 08. 2019. 19:16 >> 19:16 0\nGradiće drugi blok nuklearne centrale 'Krško'?\nSlovenački premijer Marjan Šarec založio se danas za izgradnju drugog nuklearnog reaktora - novog bloka nuklearne centrale u Krškom, jedine takve u Sloveniji, koju ona dijeli s Hrvatskom, dok protivnici upozoravaju da je centrala islužena i zahtjevaju da se zatvori.\n"Moramo se potruditi da započnemo izgradnju drugog bloka jer će nam u budućnosti trebati više energije ako želimo uspjeh našem razvoju", rekao je šef vlade tokom posjete postrojenju stotinak kilometara od Ljubljane.\nDebata o izgradnji drugog reaktora u Krškom traje petnaest godina, ali vlada premijera lijevog centra, na čelu manjinske koalicije pet stranaka, nije uvrstila taj projekat u svoj program.\nŠarec je svoj stav opravdao nepostojanjem alternativa, podsjetivši na protivljenje grupa za zaštitu životne sredine i civilnog društva izgradnji vjetroturbina i hidroelektrana.\nPremijer je obećao da će se konsultovati sa stručnjacima i tražiti najširi politički konsenzus za sada "ključni", nuklearni projekat.\nIzgrađena u jugoslavensko doba i puštena u rad 1983, nuklearna centrala Krško, s reaktorom tipa Vestinghaus od 700 megavata, prvobitno je trebalo da traje do 2023. godine, kada se navršava 40 godina rada.\nLjubljana i Zagreb su, međutim, 2015. godine odlučili da joj produže aktivnost za dvadeset godina, uprkos protestima nekoliko nevladinih organizacija.\nKrško pokriva 20 odsto potreba za električnom energijom Slovenije i 15 odsto Hrvatske.\nSlovenija otvara skijališta, počinje nastava...\nU Sloveniji otkriven mutirani soj virusa


Marković: EPS veruje u saradnju sa Kinezima - Bizlife.rs\nMarković: EPS veruje u saradnju sa Kinezima\n09:56 Beograd, 22/02/2012\nDogovorena je izrada studije izvodljivosti za gradnju Termoelektrane „Nikola Tesla B3“ (TENT) sa partnerima iz Kine. Studija će biti završena u roku od šest meseci i pokazaće da li će i fizički početi realizacija projekta, kazao je Marković agenciji Beta.\n„EPS veruje u taj projekat, Kinezi su veoma zainteresovani, tako da nema razloga da ne počne gradnja“, kazao je Marković.\nOn je dodao da se sa italijanskom kompanijom Edison radi na obezbeđenju novca za gradnju termoelektrane „Kolubara B“.\n„Pregovori sa bankama su teški i dugotrajni zbog trenutne situcije na tržištu. Imamo potvrdu od nekih banaka da će ući u finasiranje tog projekta, tako da se napreduje“, naglasio je Marković.\nOn je kazao i da napreduju projekti gradnje 10 hidroelektrana na Ibru u saradnji sa italijanskom kompanijom Seći, a da će se na proleće raditi snimanje terena za gradnju pet hidroelektrana na Velikoj Moravi u saradnji sa Nemcima. U martu će, dodao je Marković, biti otvorene i finansijske ponude za gradnju nove kogenerativne elektrane-toplane na gas u Novom Sadu.\n„EPS će postepeno i gasiti stara neefikasna postrojenja koja su i ekološki neprihvatljiva. Reč je o svim postrojenjima snage do 200 megavata u termoelektranama“, rekao je Marković, ali je dodao da to neće biti moguće pre gradnje novih postrojenja.\nKako je precizirao, radi se o postrojenjima ukupne snage oko 1.100 megavata, odnosno starim blokovima u termoelektranama „Kolubara“, „Kostolac“ i TENT.


Bursać: Neučešće predstavnika Srpske reakcija na brutalno kršenje Ustava\nŠef Kluba poslanika SNSD-a u Predstavničkom domu Parlamentarne skupštine BiH Snježana Novaković Bursać ukazala je u raspravi o smjeni ministra odbrane u Savjetu ministara da je neučešće predstavnika Republike Srpske u institucijama BiH bila reakcija na brutalno kršenje zakona i Ustava na štetu srpskog naroda.\nU raspravi o smjeni Podžića učestvovali su poslanici SNSD-a Srpskog kluba, dok poslanici iz Kluba SDS-a, PDP-a i DNS-a nisu ušli da podrže smjenu ministra koji je jednostaranim odlukom odgodio zajedničku vojnu vježbu Oružanih snaga i Vojske Srbije na Manjači.\n"Direktno se ovom odlukom krši Ustav i nadležnosti vezane za vanjsku politiku i za Oružane snage, a odluka se tiče i vanjske politike i Oružanih snaga. Međutim, svima je jasna pozadina, odnosno, politički kontekst i poruka Srbiji i Republici Srpskoj", rekla je Bursaćeva.\nBursaćeva je pojasnila da je predsjedavajući Savjeta ministara Zoran Tegeltija dovoljno obrazložio razloge za smjenu, ističući da ta odluka možda nije ključno remetilačka ali je znakovita.\n"Očekujemo da većina kolega iz Federacije BiH neće podržati odluku iz političkih, a ne pravnih i suštinskih. Pokušaće se nama imputirati blokada institucija i razvaljivanje države, čemu svjedočimo proteklih dana", rekla je Bursaćeva.\nOna je ukazala da onaj ko temeljno ne poštuje Ustav i zakone, volju jednog, drugog ili dva konstitutivna naroda, suštinski razvaljuje temelje na kojim BiH može da funkcioniše.\n"Pravna i politička argumentacija je na strani onih koji se u kontinuitetu pozivaju na Ustav i temeljnim principima na kojom ova zemlja treba da funkcionište", rekla je Bursaćeva.\nOna je podsjetila da je Savjet ministra godinu dana bio opstruistan tokom formiranja i da su tada direktno kršeni rokovi bez ijednog valjanog razloga.\n"Uporno se ovdje pokušava da neko nekom nešto daje. Kao daću vam malo vlasti ako mi se sviđate ili ne sviđate, bez obzira šta su građani izabrali. Uzeću ovog ili onog u vlast? Da li je to stvarno demokratija i način na koji ova zemlja može da funkcioniše", upitala je Bursaćeva i pozvala da svi poštuju Ustav.\nPrema njenim riječima, zakon je kršen i prilikom izbora članova Centaralne izborne komisije, Komisije za istraživanje stanja u pravosuđu, a nepoštovanje stvarne volje bilo kojeg naroda nija put kojim BiH treba da ide.\nNe smatra normalnim, kako je rekao, da bilo ko ko se zalaže za BiH i njenu državnost prihvata da stranci odlučuju u najvišim sudskim i političkim tijelima i poziva na intervencije stranaca.\nOna je pozvala na smirivanje tonova koji ne dolaze od predstavnika i Kluba SNSD-a i Republike Srpske, te apelovala da javnost FBiH pozove svoje predstavnike da se suzdrže od teških riječi.\nŠef Srpskog kluba Nenad Stevandić Stevandić je rekao da niko ne može odlučivati kako će raditi srpski poslanici u Parlamnetarnoj skupštini, te da su oni dužni odgovarati samo srpskom narodu.\n"Nismo mi ovdje došli u privatnu firmu. Nismo došli da nas neko vrijeđa i naziva nas relevantnim i nerelevantnim", istakao je Stevandić odgovarajući na napade poslanika Alme Čole koja je rekla da srpski poslanici treba da prekinu radni odnos ukoliko ne žele da rae.\nStevandić smatra besmislenim Podžićevo objašnjenje da je vježba odgođena zbog epidemiološke situacije, jer je u vrijeme održavanja vježbe između Oružanih snaga BiH i Vojske SDA bilo mnogo više zaraženih, a manje vakcinisanih.\nPoslanik SDP-a Saša Magazinović smatra da ova tačka dnevnog reda može biti povodom da "progovore o drugim stvarima"."Niko vam ne može osporiti da u parlamentu branite svoju odluku", rekao je Magazinović i pozvao da se ne izgovaraju teške riječi koje otežavaju živote povratnicima.\nPoslanik DF-a DŽenan Đonlagić smatra da odluka o smjeni ministra Podžića predstavlja politikanstvo, a da će glasanje za tu nju pokazati kakav kredibilitet imaju.\nPoslanik Naše stranke Mirjana Marinković Lepić navela je da se poslanicima stavilo na teret da se "legalizuju prakse koje će dovesti da se podržavaju ministri koji ne rade u skladu sa svojim nadležnostima".\nMazalica: Cilj poruka Trivićeve unijeti nepovjerenje u odluke institucija


Ekonomija evrozone u drugom kvartalu porasla najsnažnije u šest godina | Gde Investirati\nEkonomija evrozone u drugom kvartalu porasla najsnažnije u šest godina\nEkonomija evrozone porasla je u drugom tromesečju najsnažnijim tempom u nešto više od šest godina, iako su aktivnosti u junu blago posustale, odražavajući slabiji rast uslužnog sektora, izvestila je u petak londonska kompanija Markit.\nIndeks menadžera nabavke (PMI) za privatni sektor evrozone kliznuo je u junu na 55,7 bodova, s 56,8 bodova koliko je iznosio u maju, procenili su u Markitu.\nVrednost junskog indeksa najniža je u pet meseci ali i dalje signalizuje solidan rast aktivnosti, “zaokruživši najsnažnije tromesečje ekonomskog rasta u više od šest godina”, ističu iz londonske kompanije.\n“Iako podaci za PMI naznačuju blago popuštanje tempa rasta u junu, vrednost (indeksa) treba posmatrati u kontekstu povišenih nivoa u prethodnom razdoblju”, ističe glavni ekonomista Markita Chris Williams.\nTako je prosečna vrednost indeksa u drugom tromesečju iznosila 56,4 boda i najviša je od prvog tromesečja 2011. godine, navodi se u izveštaju.\n“Uprkos blagom padu u junu, prosečna je stopa rasta u drugom tromesečju najviša u više od šest godina i sudeći prema podacima iz ranijih razdoblja odgovara ubrzanju rasta BDP-a s 0,6 u prvom tromesečju na 0,7 %”, precizira Williams.\nJunsko posustajanje odražava najslabiji tempo rasta aktivnosti u uslužnom sektoru u pet meseci, dok je proizvodni sektor zabeležio najsnažniji rast od aprila 2011. godine, utvrdili su u Markitu.\nSlabiji junski tempo prati i posustajanje aktivnosti u dve vodeće ekonomije, nemačkoj i francuskoj, koje su u junu porasle najslabijim tempom u četiri meseca odnosno pet meseci. Rast je – drugi mesec zaredom – oslabio i u ostalim članicama evrozone, ali uz najviši nivo poslovnih aktivnosti i zapošljavanja u 10 godina, napominje se u izveštaju.\nPrevious Francuska zabranjuje eksploataciju nafte i gasa\nNext FED: Velike američke banke bi izdržale još goru recesiju\nTags BDPChris WilliamsEvrozona\nVeće plate, manji porez u 2017. godini\nOd sledeće godine Vlada Srbije najavljuje manje poreze i doprinose, pa će umesto oko 65 od svake plate u svoje fondove prelivati najviše do 50 odsto.\nSAD su objavile da će uvesti taksu od 25 odsto na 50 milijardi dolara vrednu kinesku robu koja sadrži “značajnu industrijsku tehnologiju”.\nBrazil: Recesija završena nakon dve godine\nBrazilska ekonomija ostvarila je rast za jedan procenat u prva tri meseca 2017. godine, čime je okončana dvogodišnja recesija, najduža u istoriji ove zemlje, saopštili su zvaničnici.


Vlada Federacije ponovno opstruira prava i ulogu Kantona Sarajevo u KCUS-u – TVSA.BA\nSubota, 25 Juna, 2022 4:43\nNaslovna/Vijesti/Bosna i Hercegovina/Vlada Federacije ponovno opstruira prava i ulogu Kantona Sarajevo u KCUS-u\nPonedjeljak, 18 Januara 2021, 10:20\nUpravnom odboru Kliničkog centra Univerziteta u Sarajevu (KCUS) je istekao četverogodišnji mandat 13. januara 2021. godine, o čemu je Vlada Kantona Sarajevo tek obavještena dopisom Federalnog ministarstva zdravstva. U dopisu se napominje da Vlada KS treba dostaviti imena dva člana Upravnog odbora, ali da će Vlada Federacije imenovati „privremeni“ UO, dok se redovna procedura imenovanja ne provede.\n„Ovim putem javno postavljamo pitanje ministru Mandiću i Vladi Federacije BiH zašto nisu blagovremeno provedene aktivnosti na imenovanju Upravnog odbora na mandatni period? Informišemo javnost da je tokom 2019. godine Vlada KS imenovala svoje predstavnike u Upravni odbor ove zdravstvene ustanove, ali federalne vlasti takvu odluku nikada nisu provele. Stoga imamo opravdane razloge za bojazan da će se opet političkim manevrima i igrama pokušati zanemariti volja većinskog finansijera ove, za građane i osiguranike Kantona Sarajevo, iznimno važne ustanove. Vlada KS će u ostavljenom kratkom roku, svakako dostaviti imena članova UO“, saopšteno je iz Vlade Kantona Sarajevo.\nIz Vlade KS se još napominje da će insistirati na zaključivanju ugovora o pravima i obavezama između suosnivača KCUS-a, jer je nedopustivo da građani KS izdvajaju najviše novca za rad, čak preko 150 miliona KM, a osnivačka prava KS su minorna i ovise o volji menadžmenta. Kanton Sarajevo je pored godišnjeg finansiranja uložio i značajna sredstva u modernizaciju i opremanje KCUS-a, a Vlada KS je odlučna u namjeri da građanima svi ti resursi, koji im i pripadaju, budu na raspolaganju 24 sata i u punom kapacitetu. Fokus djelovanja resornog ministra i Vlade u narednom periodu će biti na aktivnostima jačanja osnivačkih prava i vraćanja KCUS-a na uslugu svim građanima i građankama, saopćeno je iz press KS.\nU Foči će biti proglašen Dan žalosti


Hamiltonu poslednji pol u sezoni, Ferari se samoubio - Sportska centrala\nHamiltonu poslednji pol u sezoni, Ferari se samoubio\n30 nov 2019. 15:14\nBritanski automobilista i vozač Mercedesa Luis Hamilton osvojio je pol-poziciju na današnjim kvalifikacijama za Veliku nagradu Abu Dabija na stazi ,,Jas Marina“.\nHamilton je sa vremenom od 1.34.779 ostvario najbolje vreme, ujedino postavivši i rekord staze, a iza sebe je ostavio klupskog kolegu Valterija Botasa, koji je sa 0.194 sekunde ostvario slabije vreme od novog-starog svetskog šampiona.\nNa trećoj poziciji našao se pobednik prethodne trke u Brazilu Maks Ferštapen iz Red Bula, a potom sledi dvojac Ferarija, koji je loše reagovao pri kraju trećeg dela kvalifikacija i njihov dvojac Sebastijan Fetel i Šarl Lekler nisu mogli da ostvare bolji rezultat. Fetel je usporio svog klupskog kolegu, koji kasnije nije stigao da započne poslednji krug i tako se italijanski tim ponovo istakao lošom odlukom jednog od dvojice vozača.\nPrvih 10 na sutrašnjoj trci činiće još Aleks Albon (Red Bul), Lendo Noris (Meklaren), Danijel Rikardo (Reno), Karlos Sajnc (Meklaren) i Niko Hulkenberg (Reno). Tako je pet ekipa potpuno kompletno zauzelo prvih 10 pozicija.\nTrka za Veliku nagradu Abu Dabija voziće se sutra od 14 sati.


Судбоносни избори у Италији - Нови Стандард\nSudbonosni izbori u Italiji\nSkot Mekdonald 23.02.2018. 12:42 16.12.2019.\nUkoliko evroskeptične stranke dobiju većinu i nekako uspostave koaliciju, Italija bi mogla da se suoči sa referendumom o izlasku iz evrozone\nItalijani 4. marta idu da glasaju za novi parlament. Sudeći prema anketama javnog mnjenja, vrlo je verovatno da se trenutna koalicija, vođena levocentričnom Demokratskom partijom (PD) neće vratiti u kabinet. Iako je vlada pod vođstvom PD-a oborila deficit, stabilizovala bankarski sistem, vratila ekonomski rast i odgrizla dobar deo strukturne nezaposlenosti, deluje da su italijanski glasači spremni za promene. Ukoliko evroskeptične stranke dobiju većinu i nekako uspostave koaliciju, Italija bi mogla da se suoči sa referendumom o izlasku iz evrozone, što bi bio ishod koji bi potpuno zakomplikovao javni dug, koji prelazi 3,2 triliona evra, što je ekvivalent 130 odsto državnog BDP-a. Ovakav razvoj događaja bi nesumnjivo zamutio i evropska i svetska tržišta.\nGlavne partije koje se takmiče na izborima ove godine su PD, Pokret 5 zvezdica (M5S), Severna liga, Forca Italija, Slobodni i jednaki, kao i Braća Italije. Glavna izborna pitanja su migracija, generalne podele u radnoj snazi između mladih, vezanih za honorarne i privremene poslove, i stariju generaciju, koja radi puno radno vreme i prima penzije, ali koja je generalno ifrustrirana onim što mnogi vide kao korumpiranu i nedostojnu politčku klasu. Imigracija je verovatno na vrhu spiska problema, delimično zbog obelodanjene pucnjave u kojoj je ubijeno 5 migranata početkom februara. Štaviše, Italija je prva stanica za mnoge izbeglice iz Afrike; procena je da ih je 600 hiljada došlo od 2014.\nMOŽE LI POKRET PET ZVEZDICA DO VLASTI?\nM5S vodi u anketama, a njen kandidat za premijera, Luiđi di Majo, vodi energičnu kampanju. Međutim, njegova stranka je obeležena brojnim skandalima i nedostatkom iskustva (nikada nisu formirali nacionalnu vladu). Ipak, M5S širom zemlje ima podršku bezmalo 30 odsto potencijalnih birača. Takođe dobija podršku sa juga zemlje, kao i podršku mladih, frustriranih privrednim sistemom, za koji smatraju da im je suprotstavljen. Partija je protiv EU, protiv establišmenta, protiv imigracija i protiv štednje. U prošlosti su se zalagali za referendum o izlasku iz evrozone, veću demokratiju i veća ulaganja u socijalni sektor.\nM5S je takođe pokazala interesovanje da učini nešto povodom preuveličanog javnog duga, koji otežava brži rast i preusmerava novac sa infrastrukture (kojoj je očajnički potreban) i poboljšanja obrazovanja na otplatu duga. Dug je podrazumevao godine čvrste finansijske politike centralne vlasti, zbog čega glasači krive EU i nemačke vlade. Lorenco Fjoramonti, pomoćnik Di Maja, skoro je izjavio da je „pravo vreme“ da se razmotri restrukturiranje duga u Italiji i drugde. Dok bi ovo dobro zvučalo domaćoj publici, sa druge strane zvona zvone italijanskim zajmodavcima, koji nervozno prate izbore. Fjoramonti bi mogao postati ministar u vladi predvođenoj Pokretom 5 zvezdica.\nJoš jedan važan element koji se tiče M5S jeste da se njen osnivač, Bepe Grilo, dugo držao toga da bi njegova partija trebalo da uđe u vladu samo ukoliko bi imala apsolutnu većinu, što bi je osposobilo da menja sistem, posle čega bi se rasformirala, nakon uspešno završenog zadatka. Pod Di Majom je malo reči o apsolutnoj većini; više se potencira na to da M53 nastoji da osvoji što je više moguće glasova i postavi se kao predvodnik vlade.\nSa druge strane, plan igre M5S bi mogao oboriti 81-godišnji Silvio Berluskoni, bivši premijer i šef Forca Italije. Budući da Forca Italija može da sakupi oko 15 odsto potencijalnih birača, smatra se da bi Berluskoni mogao da oformi desničarsku koaliciju sa Severnom Ligom (populistima sa severa zemlje) i Braćom Italije (konzervativnom nacionalističkom strankom). Zajedno sa još nekim manjim partijama, blok desnog centra bi uzeo 34,7 odsto, čime bi postao najveća sila, ali ipak i dalje ne bi imao većinu.\nI Severna Liga i Braća Italije vuku ka skepticizmu, protive se imigraciji i radije bi videli manje štednje u državnim finansijama. Iako je Berluskoniju zabranjeno pravo na javnu dužnost nakon osude za poreske prevare, on je jedna od vodećih snaga na izborima i vrlo lako bi mogao završiti kao vrhovni poglavar iz senke.\nPreostale dve velike partije su PD i Jednaki i Slobodni. Obe su proevropski orijentisane. PD vodi Mateo Renci, bivši premijer (2014-16), odgovoran za mnoge teške reforme koje su stimulisale ekonomsku ekspanziju, smanjile nezaposlenost i pomogle stabilizaciji bankarskog sistema. PD i savezničke partije imaju oko 27 procenata potencijalnih glasova. Jednaki i Slobodni prema anketama imaju malo preko pet procenata.\nOno što žulja PD jeste to što je Renci smatran nekim ko je napustio levičarske ideale stranke, što je dovelo do toga da su mnogi sa levog krila partije napustili PD kako bi formirali Jednake i Slobodne. PD se nada da će pridobiti glasove neodlučnih, koji bi se mogli vratiti svojoj stranci iz straha od toga šta bi mogli da urade drugi ukoliko bi se domogli moći.\nOsim podeljene platforme, levi centar takođe pati i zbog Rencija, koji je nekada bio smatran za jednog od najdinamičnijih političkih vođa zemlje. Međutim, štednja je postala sinonim za njegovu vladu i njegovu ličnost, što se sada okrenulo protiv njega. Pjero Ignaci, profesor političkih nauka na Bolonjskom univerzitetu, rekao je: „Mnogi Italijani smatraju da je Renci nepodnošljiv; on je jedan od najmanje voljenih političara u zemlji… Pohvale elite se nisu preinačile u izborni proces.“\nGde ovo ostavlja Italiju? Najočekivaniji ishod je formiranje parlamenta sa tri najveća bloka glasova: M5S, desni centar vođen Berluskonijem, i levi centar pod palicom PD-a. Ovo bi, pak, moglo dovesti do dugog perioda pregovora o koaliciji. U međuvremenu, predsednik može da formira prelaznu vladu, što bi takođe mogao biti ishod. Ukoliko niko drugi ne može da formira vladu, onda se Italija vraća na još jedno glasanje.\nJedan mogući scenario je da bi M53 formirao koaliciju sa Berluskonijevom grupom partija desnice. Takva vlada bila bi puna evroskeptičnih partija, i bilo bi velikih nedoumica po pitanju privredne politike, uključujući i politiku javnog duga. Šanse da se dug restrukturira u nekoj formi izazvale bi brz odgovor rejting-agencija, stvorio bi italijanskoj vladi veliki problem oko refinansiranja duga i uzdrmao italijanski bankarski sistem, koji se i dalje nosi sa 200 milijardi evra duga koje ne može da otplati.\nDrugi scenario bi bio savez Berluskonijevog desničarsog bloka i PD. Ovo bi bilo izvodljivo i ne bi bilo tako radikalno kao potpuno evroskeptična koalicija koju bi vodio M5S. Bez obzira, takve desne, leve ili centrične grupe bi morale da funkcionišu kroz velike ličnosti poput Berluskonija, Rencija, odlazećeg premijera iz redova PD Paola Đentilonija i, ukoliko bi bio uključen, šefa Severne lige Matea Salvinija.\nIako je Italija prošla mnoge političke oluje, izbori marta 2018. godine bi mogle da vrate zemlju u sferu slabih i kratkotrajnih koalicionih vlada, fiskalnu disciplinu i spor rast. Glasači su besni i isfrustrirani, i zahtevaju neku promenu. Problem je što razmatrane političke opcije, kao što je podsticanje restrukturiranja duga na račun EU, izvlačenje iz evrozone i povratak velikom trošenju – neće rešiti probleme zemlje. Realnije je da će takve politike prouzrokovati još jednu krizu u Italiji, kao i u Evropi, koja gleda da se povuče iz poslednje runde problema suverenih dugova. Ono što je potrebno su nove mere, koje bi stabilizovale radna tržišta, generisale zaposlenost za mlade i podstakle ih da ostanu u zemlji, kao i da počiste zbrkanu politiku u državi. Ovo možda jeste izvan trenutnog kadra političkih lidera, ali Italija zaslužuje bolje.\nSvetPDberluskonidugĐentiloniizboriItalijaLiga pet zvezdicaLuiđi di MajoM5SRenciSkot MekdonaldForca Italija


Vučić i Tači saglasni — nastavak dijaloga u septembru - Sputnjik Srbija\n18:38 16.08.2018 (osveženo 18:40 16.08.2018) Preuzmite kraći link\nBeograd i Priština će utvrditi teme razgovora o normalizaciji međusobnih odnosa, a uloga Evropske unije je posredovanje, izjavio je danas u Briselu portparol Evropske komisije Karlos Martin.\nOvim rečima je Martin odgovorio na konferenciji za medije na novinarsko pitanje da li bi promena granica mogla da bude jedna od tema na predstojećem sastanku između predsednika Srbije Aleksandra Vučića i kosovskog predsednika Hašima Tačija u septembru.\nMartin je podsetio da su se Vučić i Tači saglasili da intenziviraju dijalog i da se sastanu u septembru, te da su imali intenzivan i produktivan razgovor o okvirima sporazuma o sveobuhvatnoj, trajnoj normalizaciji odnosa.\n„Trajno rešenje znači održivo i realistično rešenje u skladu sa međunarodnim pravom“, rekao je Martin, prenosi Tanjug.\nDijalog uz posredovanje EU bi, kako kaže Martin, trebalo da podstakne saradnju dveju strana i da im pomogne u napretku na evropskom putu i unapređenju života građana.\npromena granica, razgraničenje, EU, Hašim Tači, Aleksandar Vučić, Kosovo i Metohija, Srbija


Vreme 1398 - Spoljna politika: Na krilima maste\nJARANI: R. T. Erdogan i A. Vučić\nNišta bolje ne ilustruje staru maksimu da se unutrašnja i spoljna politika svake zemlje međusobno odražavaju kao srpski diplomatski potezi u poslednjih nekoliko nedelja. Sudeći po izjavama ljudi iz državnog vrha, ide nam toliko dobro da nas je skoro sramota: prošlu nedelju je obeležila poseta turskog predsednika Redžepa Tajipa Erdogana, ruski ministar vojni Sergej Šojgu se već pakuje za put u Beograd na proslavu Dana oslobođenja, a ako je verovati predsedniku Aleksandru Vučiću, uskoro će nas posetiti i američki predsednik Donald Tramp. Sem toga, Srbija je ovog meseca (doduše vrlo diskretno) ugostila Putinovog izaslanika Vladislava Surkina i Trampovog predstavnika Kurta Volkera, koji su u Beogradu pregovarali o Ukrajini, čime je dokazala da može biti važan igrač ne samo na regionalnom, već i na globalnom nivou.\nIspod površine, međutim, stvari ne izgledaju nimalo ružičasto. Pođimo od Erdoganove posete, koja ne zaslužuje da se pamti samo po pevačkom umeću ministra spoljnih poslova Ivice Dačića. Od te posete će svakako biti neke koristi: Erdogan je u Beograd došao sa velikom privrednom delegacijom, pa su, između ostalog, obećana ulaganja u auto-put Beograd-Sarajevo, potpisan sporazum o slobodnoj trgovini za niz poljoprivrednih i prehrambrenih proizvoda, a bilo je govora i o gasovodu "Turski tok", razvoju banjskog turizma... Sve to odlično zvuči, ali je na veoma dugom štapu: pomenuti auto-put još nije ni projektovan i zasad postoji samo kao ideja, jer Sarajevo i Banja Luka ne mogu da se dogovore o trasi; "Turski tok" postoji kao projekat, ali bi za realizaciju morao da dobije zeleno svetlo od Evropske unije, što je već sahranilo "Južni tok". A opet, ako se ceo rezultat svede samo na to da Turska investira u dve ili tri fabričice u Srbiji i zaposli nešto ljudi, i to će za našu izgladnelu privredu biti neki sevap.\nNEPRIJATELJ MOJIH PRIJATELJA: Biće, međutim, i neke štete, pre svega na diplomatskom planu. Čak i ako se zauzme ciničan stav da nema ničeg loše u tome što je Erdoganu, koji je utamničio više novinara, sudija, univerzitetskih profesora i aktivista za ljudska prava nego bilo ko pre njega, priređen do neukusa pompezni doček, činjenica je da je Turska danas u ozbiljnoj svađi sa Berlinom, Vašingtonom i mnogim drugim prestonicama sa kojima Beograd želi da bude u što boljim odnosima. Brojne Erdoganove pristalice u Nemačkoj aktivno su učestvovale u kampanji protiv kancelarke Angele Merkel, a teške reči pale su sa obe strane. Kad je o Americi reč, tu se već razbuktava pravi diplomatsk rat: Sjedinjene Države su posle hapšenja službenika svog konzulata u Ankari prestale da izdaju vize Turcima, dok se u Njujorku sudi bliskim Erdoganovim saradnicima zbog kršenja sankcija prema Iranu.\nNe treba zaboraviti ni na krajnje zategnute odnose Turske sa Briselom, pa i sa Bečom, gde je Sebastijan Kurc, Vučićev lični prijatelj i jedan od najoštrijih kritičara Erdogana, upravo ostvario izbornu pobedu i verovatno se pita otkud toliki izlivi prijateljstva prema turskom lideru. U kojoj će meri neumereno slavljenje Erdogana ohladiti odnose Beograda sa Vašingtonom, Bečom i Berlinom još je rano prognozirati, ali će se vrlo brzo videti kada se u Evropskoj narodnjačkoj stranci (EPP), u koju Srpska napredna stranka želi da se učlani, bude glasalo o prijemu. Bez snažne podrške Merkelove i Kurca, od učlanjenja nema ništa, pa bi se Vučiću moglo dogoditi da požali što tokom Erdoganove posete nije bio malo uzdržaniji.\nNa kraju, ima i jedan detalj koji, na sreću, nije privukao mnogo pažnje. Vučićev šef kabineta Nikola Selaković izjavio je nakon Erdoganove posete da ga je susret dva lidera podsetio na veliko prijateljstvo kralja Aleksandra Prvog i Kemala Ataturka, a sličnu ocenu izneo je i turski analitičar Erhan Turbedar. Obojica su propustila da pomenu da je glavni rezultat tog prijateljstva bio sporazum o masovnom iseljenju kosovskih Albanaca u Anadoliju, što teško može da se ponovi u današnjim uslovima.\nIŠ ZA NIŠ: I odnosi sa Rusijom su, i pored toga što su dugo očekivani MiG-ovi konačno stigli, lošiji nego što izgledaju na prvi pogled. Pitanje Srpsko-rusko humanitarnog centra kod Niša, kome je Srbija svojevremeno obećala diplomatski status, a zatim to obećanje povukla pod pritiskom Zapada, ostaje kamen spoticanja i ruski ambasador u Beogradu Aleksandar Čepurin je već najavio da će to biti jedna od glavnih tema Šojguove posete. Koliko god Rusi pritiskali, Vučić jednostavno ne sme da popusti u ovoj stvari, jer mu je i iz Berlina i iz Vašingtona nedvosmisleno poručeno da bi to značilo suspenziju evropskih integracija i ozbiljno zahlađenje odnosa sa NATO. Rusi to vrlo dobro znaju, ali ne prestaju da pritiskaju jer je za njih to strateško, a ne bilateralno pitanje: ukoliko bi im uspelo da taj centar pretvore u neku vrstu vojno-obaveštajne baze (rusko Ministarstvo za vanredne situacije, kome je Šojgu godinama bio na čelu, praktično je deo vojnog kompleksa), konačno bi izašli iz NATO obruča i stekli uporište na evropskom tlu. Oni su planirali da slične centre otvore i u Crnoj Gori i Makedoniji, ali im je posle učlanjenja Crne Gore u NATO i promene režima u Makedoniji ostala samo Srbija, pa guraju tamo gde još mogu.\nA zatim, tu je i pitanje sve bliskijih odnosa Srbije sa NATO, koji se više ne ogledaju samo u brojnim zajedničkim vežbama. Odluka Srbije da pristupi Evropskoj borbenoj grupi "Helbrok", koju čine Grčka, Bugarska i Rumunija, svakako je podiglo obrve u Moskvi, jer je reč o savezu pravoslavnih zemalja u kome dominiraju članice NATO, a uskoro bi, prema nekim najavama, trebalo da im se pridruži i Ukrajina. U tom smislu, nedavna Čepurinova izjava da neutralnost Srbije "predstavlja veoma ozbiljan izazov" mogla bi se shvatiti kao upozorenje da i Moskva ima neke "crvene linije".\nKada je reč o Sjedinjenim Državama, odnosi su, što bi se reklo na društvenim mrežama, komplikovani, ne samo zbog Kosova. Čak i ako se uzme da je nedavno prepucavanje američkog ambasadora Kajla Skota sa ministrom vojnim Aleksandrom Vulinom predimenzionirano, postoje mnogi problemi: istraga o ubistvu braće Bitići, američkih državljana čija su tela nađena u masovnoj grobnici u policijskoj bazi u Petrovom Selu, godinama tapka u mraku, a glavni osumnjičeni je funkcioner SNS. Nije se daleko odmaklo ni u istrazi o paljenju američke ambasade uprkos brojnim obećanjima Vučića i njegovih prethodnika. Sad tome treba dodati i naglo zbližavanje sa Turskom, koje sigurno nije prošlo neprimećeno.\nStoga naivno zvuči nedavna opaska Ivice Dačića da Srbija treba da zaobiđe Stejt department, u kome, po njegovom mišljenju dominiraju srbomrsci zaostali iz administracije Bila Klintona i Baraka Obame, i da uspostavi direktan kontakt sa Trampom. Dačić je verovatno zaboravio da je sličnu stvar svojevremeno pokušao Čedomir Jovanović u vreme kada je bio potpredsednik vlade Zorana Živkovića. Jovanović je, nakon što je ušao u sukob sa tadašnjim ambasadorom u Srbiji Vilijamom Montgomerijem inicirao, preko jedne velike i skupe lobističke firme, da se eskivira Stejt department i uspostavi direktan kontakt sa Džordžom Bušom, u koga je Beograd tada polagao slične nade kao danas u Trampa. Agencija je uzela pozamašan honorar iz budžeta Srbije, ali Buš nije promenio Klintonovu politiku prema Srbiji i Kosovu, kao što ni Tramp neće Obaminu.\nTo je zato što u ozbiljnim zemljama spoljna politika ne zavisi od ličnih odnosa nego od strateških interesa i institucija. Srbija nema funkcionalnu strategiju spoljne politike i bezbednosti, pa to kompenzuje burazerskom diplomatijom i improvizacijama. Jedna od takvih improvizacija je trapav pokušaj da preko krize u Kataloniji izdejstvuje reviziju stava EU o Kosovu, od čega ju je u poslednji čas odvratila Španija – zemlja za čiji se integritet Srbija navodno zalaže.\nOstaje sumoran zaključak da su ljudi koji vode Srbiju, a koji nas već godinama ubeđuju da nam nikad nije išlo ovako dobro i da nam standard raste kao nikad u novijoj istoriji, i sami počeli da veruju da je to istina, a sada su svoje iluzije počeli da prenose na spoljnopolitički plan. U njihovoj mašti Srbija je regionalna sila, uvažen igrač na međunarodnoj sceni i globalni faktor mira i stabilnosti. A mašta, kao što su dečji pesnici odavno primetili, može svašta. Dok ne udari u realnost.


29.05.2019 u 14:05\nNekoliko hrvatskih političara žrtve krađe identiteta\nZAGREB – Prevaranti su ukrali identitet više hrvatskih političara i drugih javnih ličnosti, objavili su danas hrvatski mediji koji pišu da to policija istražuje, ali zasad ne otkriva podatke iz istrage. Hrvatski mediji, međutim, navode da se jedna firma poslužila matičnim brojem i adresama političara objavljenim na kandidacionim listama za protekle evropske izbore, i fiktivno prikazala da im je isplatila novac. Jutarnji list je objavio da su prevaranti falsifikovali račune prema kojima su im političari, uglavnom poslanici u Saboru, prodavali sekundarni otpad. Tako su za stare mašine, karoserije starih automobile i drugo dobili oko 2.000 kuna (270 evra) po isporuci. Predsednik poslaničkog kluba Hrvatske narodne stranke, Milorad Batinić, potvrdio je novinarima da je i on među\n22.05.2019 u 19:22\nPančevo – U žardinijerama i volijerama i na travnjacima sve rupa do rupe. Osim što, iz razloga nedokučivih normalnom čoveku, pančevački narod sistematski uništava klupe, korpe za otpatke, kontejnere pali žarom iz svojih ložišta, ovih dana počela je i sezona vađenja i presađivanja cveća sa gradskih površina u sopstvena dvorišta i saksije. Gotovo da nema posude rezervisane za cvetne aranžmane, a da joj već ne fale tek zasađene mladice koje nestaju prvo sa najisturenijih površina, zatim i onih zabačenijih, a pelcer se vadi i u po bela dana naočigled prolaznika.\n08.05.2019 u 11:26\nHakeri ukrali bitkoine vredne 41 milion dolara\nHONG KONG – Hakeri su ukrali bitkoine u vrednosti od 41 milion dolara sa berze Bajnens, jedne od najvećih berza za kriptovalute u svetu, saopštila je danas ta kompanija. To je, ocenjuje Rojters, poslednja u nizu krađa sa kriptoberza širom sveta. Hakeri su ukrali 7.000 bitkoina koristeći različite tehnike, uključujući krađu identiteta, viruse i druge napade, navodi se u postu objavljenom na internet stranici te berze. U postu se dodaje i da korisnički fondovi neće biti pogođeni ovim napadom, jer će kompanija iskoristiti svoj fond bezbednih aktiva kako bi korisnicima pokrila gubitke, prenosi Tanjug. Vest o hakovanju prouzrokovala je da cena bitkoina padne za čak 4,2 odsto na ranom azijskom trgovanju, ali je ipak nešto kasnije uspela da povrati deo gubitaka. Prošle godine je\n07.05.2019 u 17:42\nRazbijen izlog knjižare „Geca Kon" i ukradene gusle\nTokom vikenda, u noći između 4. i 5. maja, razbijen je izlog knjižare „Geca Kon” u Knez Mihajlovoj 12 u Beogradu i deo eksponata pokraden, saopštili su iz izdavačke kuće „Prosveta” Kultna knjižara, koja je ujedno i Spomenik kulture Republike Srbije, našla se na meti napada nepoznatih vandala koji su iz izloga, između ostalog, ukrali vredan eksponat - gusle, unikatni ručni rad. Načinjena je znatna materijalna šteta, a policija koja je odmah alarmirana je načinila zapisnik. Počinilac do sada nije pronađen. Pošto je izlog od specijalnog stakla, koje ne može da se odmah dobije u željenim dimenzijama, staklari su kao i svi ostali - praznovali, a knjižara nema noćnog čuvara, proteklo je nekoliko dana tokom kojih je sve što se nalazi u knjižari bilo dodatno ugroženo. Ugroženo je i\n26.04.2019 u 14:26\nUhapšena dvojica Šapčana zbog krađe 20 automobila\nPripadnici Ministarstva unutrašnjih poslova uhapsili su I. S. (32) i A. Č. (32), obojica iz Šapca, zbog postojanja osnova sumnje da su izvršili više krivičnih dela krađa, saopštio je danas MUP. Sumnja se da su njih dvojica sredinom aprila iz jedne garaže u Požarevcu ukrali „citroen”, na taj način što su prethodno sa krova skinuli crep i deo drvene konstukcije, a potom ušli u garažu. I. S. i A. Č. se sumnjiče i da su od 2016. godine do trenutka hapšenja, u Beogradu, Požarevcu, Sremskoj Mitrovici, Šidu, Valjevu, Aranđelovcu, Topoli i Gornjem Milanovcu ukrali 20 vozila marke „pežo” i „audi”, javlja Tanjug. Prilikom pretresa ilegalne garaže u Šapcu, policija je pronašla delove ovih vozila. Osumnjičenima je određeno zadržavanje do 48 časova i oni su, uz krivičnu prijavu, privedeni\n17.04.2019 u 19:00\nMeta lopova vozila na izvol’te\nNesmotreni vozači, koji zbog žurbe ostave ključ u bravi automobila i „skoknu” da začas kupe nešto u prodavnici ili odvedu dete u obdanište, školu… sve su češće meta lopova. Od početka godine do danas u Beogradu je ukradeno 38 vozila tako što su lopovi koristili „šofersku zaboravnost” i odvozili automobil vlasniku ispred nosa. Zbog toga iz policije apeluju na sugrađane da obrate malo više pažnje na svoje četvorotočkaše, način i mesto gde ih i kako parkiraju. – Od januara do kraja marta u gradu je ukradeno 31 vozilo u kom je vlasnik ostavio ključeve u bravi, a za prvih petnaestak dana aprila otuđeno je još sedam automobila. Vozila se najčešće kradu ispred pekara, apoteka, trafika, prodavnica, obdaništa, škola… kada vlasnici misleći da će brzo obaviti kupovinu ili neki posao istrče iz\n31.03.2019 u 18:13\nAmerikanac pokušao da ukrade deo šina iz Aušvica\nVARŠAVA - Poljska policijska zvaničnica Malgorzata Jurecka izjavila je da je jedan američki posetilac bivšeg logora smrti Aušvic-Birkenaua pokušao da ukrade metalni deo železničkih šina gde su zatvorenici bili istovarivani. Jurecka, portparolka policije u južnom poljskom gradu Osvjenćimu, koji je bio pod nemačkom okupacijom tokom Drugog svetskog rata, izjavila je da je 37-godišnji muškarac optužen za pokušaj krađe predmeta od kulturnog značaja. Ovaj zločin može biti kažnjen zatvorom do 10 godina, prenosi AP. Ona je dodala da je optuženi priznao krivicu, prenosi Tanjug. Spomen-lokacija se u poslednjih nekoliko godina više puta suočila s krađom i vandalizmom. Najdramatičniji slučaj desio se 2009. godine kada je ukraden znak sa nacističkim sloganom „Arbeit Macht Frei” ("Rad\n22.03.2019 u 18:35\nU Marseju uhapšeno pet državljana Srbije zbog provala u vile\nPariz - Policija je u Marseju uhapsila petoro sprskih državljana osumnjičenih da su u periodu od nekoliko meseci počinili 150 krađe u vilama na području Tulona. Oni su time naneli štetu oštećenim građanima koja se procenjuje na 300.000 evra, javlja makedonska novinska agencija MIA.\n22.03.2019 u 09:05\nPorodici Mitrović u Radevu, u opštini Gračanica, sinoć su ukredeni krava i tele\nUkradena stoka porodici Mitrović iz RadevaMitrovići su praznu štalu primetili u četvrtak ujutru kada su krenuli da nahrane stoku, a kako je za RTV KiM rekla Olivera Mitrović, lopovi su prilikom krađe presekli i njihovu i komšijsku žicu i iz štale izveli steonu kravu s teletom. „Vrata su bila zatvorena, kao da su krave tu. Onda smo videli da su isekli žicu. Kravu i tele su proterali između zida i štale, na zidu se vide tragovi jer se krava tu odrala”, rekla je Ollivera Mitrović. Slučaj je prijavljen policiji koja je sastavila zapisnik i procenila štetu na 2.500 evra. To je drugi put da toj porodici kradu stoku, prvi put je to učinjeno pre 10 godina.\n21.03.2019 u 18:10\nUhvaćen lopov koji je ukrao sigurnosnu kameru u Mladenovcu\nLopov koji je u noći između ponedeljka i utorka ukrao sigurnosnu kameru na novoizgrađenom putnom prelazu „Pijaca” u Mladenovcu uhvaćen je nakon brze i efikasne reakcije policije, saopštile su „Infrastrukture železnice Srbije”. „Infrastruktura železnice Srbije” pregledaće kameru koju joj je predala policija i, ako je sve u redu, u najkraćem roku će je ponovo montirati na ovom putnom prelazu. U noći između 18. i 19. marta na novoizgrađenom putnom prelazu „Pijaca” u Mladenovcu, koji je pre samo dvadesetak dana pušten u rad, lopov je ukrao sigurnosnu video kameru. On je tridesetak minuta nakon ponoći došao do putnog prelaza, obukao radno odelo, popeo se na reflektorski stub, skinuo video kameru i odšetao sa mesta krađe. Kradljivac nije, međutim, znao da njegovu lopovsku akciju snima\nJeste li pucali na Sarajevo - najava intervjua sa predsednikom Srbije\n03.03.2021 u 12:44\nUbrzati radove na obilaznici oko Beograda, rad u tri smene\n03.03.2021 u 12:37\nDa li je evropski koncept nabavke vakcina pred kolapsom


Kongres preduzeo mere da ograniči aktivnosti lobista\nPred početak druge sednice 109. zasedanja Kongresa, sve veći broj zakonodavaca podržava zakonske mere u cilju ograničenja moći i uticaja lobista na Kapitol Hilu.\nTi koraci su pokrenuti u jeku sve veće nervoze oko krivične istrage o aktivnostima svojevremeno moćnog lobiste Džeka Ejbramova, inače veoma kooperativnog u istrazi o korupciji, koja obuhvata i mnoge članove Kongresa.\nU razgovoru sa novinarima, demokratski senator Džozef Liberman, pružio je podršku nastojanjima republikanskog senatora Džona MekKejna da se ograniči moć lobista:\n”Sada imamo priliku, štaviše odgovornost da povratimo poverenje američkog naroda u izabranu vladu i da zbrišemo tačku na kojoj se novac, politika i vlada u Americi prepliću.“\nOdluka senatora Libermana da podrži tu dvostranačku inicijativu u Senatu je važana dok zakonodavci preduzimaju mere da zaustave mračan oblak etičkih problema koji predstavlja slučaj Ejbramov i koji ima potencijal da se nadvije nad brojne članove oba doma Kongresa. Ejbramov je već izjavio da se oseća krivim po svim tačkama optužnica za zaveru, prevaru i izbegavanje poreza. Pretresi senatskog odbora su od 2004. godine fokusirani na aktivnosti ovog bivšeg lobiste, kao i njegovog partnera Majkla Skenlona. Skenlon, koji je svojevremeno bio pomoćnik vodje republikanaca u Predstavničkom domu, Toma Dileja, takodje je izjavio da se oseća krivim po optužnici za zaveru.\nDvostranački predlog u Senatu za reformu lobiranja liči na sličnu meru koju su predložile demokrate u Predstavničkom domu sa ciljem da se uvedu oštrije pravila o prijavi aktivnosti lobista i članova Kongresa. Broj republikanaca i demokrata u Predstavničkom domu i Senatu koji humanitarnim organizacijama poklanjaju novčane donacije primljene od Ejbramova ili njegovih klijenata dostigao je u medjuvremenu 70.\nMedjutim, neki zakonodavci čije su kampanje takodje primile donacije od Ejbramova odbijaju da taj novac daju u dobrotvorne svrhe jer smatraju da nije politički zaprljan ovim skandalom. Medju njima su senator Heri Rid lider demokratske manjine u Senatu i kongresmen Tom Rejnolds, koji je na čelu Nacionalnog republikanskog kongresnog odbora koji nadgleda prikupljanje fondova za Republikansku stranku. Broj zakonodavaca koji shvataju potrebu da se distanciraju od Ejbramova, raste posebno medju onima kojima predstoji tesnom trka na izborima u novembru.


18 Mart, 2021 | Cetvrtak\nIntervju meseca – Sanela Mackic\nIntervju sa Sanelom Mackic – koordinatorkom centra za učenje Plemetina\nMožete li nam reći nešto više o Centru za učenje Plemetina?\nOvaj centar postoji od 2008e godine u Plemetini, najveci projekti i programi su svih ovih godina bili skoncentrisani na obrazovanje dece predskolskog i skolskog uzrasta iz zajednica Roma, Askalija i Egipcana. Kroz godine se uzrast i broj dece koja su pohadjala centar menjao zavisno od potreba dece kao i od donacija koje su podrzavale centar i samog programa centra. Danas nas program pohadja oko 60 dece, uzrasta od 1og do 5og razreda osnovne skole. Ovaj program implementira jedan facilitator(educator) i tri tutora (volontera) u direktnom radu sa decom.\nNasi glavni objektivi su pruzanje sveobuhvatnog i inovativnog plana i programa koji pruza snazne akademske i drustvene temelje za buduci uspeh. Pružanje usluga deci kroz posvećen, motivisan tim, opremljen potrebnim kompetencijama i dobro obučen, koji ima zajedničke ciljeve i održava profesionalni kodeks ponašanja.\nMisija LCN (Mreže centara za učenje – Learning Center Network) je da podrži uspeh dece u školama, njihovim porodicama i njihovoj zajednici kroz integrisani obrazovni i razvojni program, u sigurnom i podsticajnom okruženju za učenje.\nKoji je obrazovni program koji centar pruža i za koje uzraste?\nCentrovi rade po programu PACE (Planned Activities for Cohesive Education) koji je dizajniran da deci pruzi prakticna iskustva ucenja, kroz aktivnosti koje nadopunjuju skolski plan i program, izvan tradicionalne ucionice. Plan i program pokriva osim jezika i matematike takodje i prirodne i drustvene nauke, zivot i rad, aktivnosti o zdravlju kao i umetnost, a dobrim delom i socio-emocionalni razvoj dece. Deca od prvog do petog razreda osnovne skole pohadjaju nas centar (6 do 11 godina starosti)\nCentar je osnovan 2008. Od tada, kakav je uticaj imao na razvoj male dece?\nTacnije centar postoji od 2008 godine, i zaista je imao veliki uticaj na celokupni razvoj dece predskolskog i skolskog uzrasta iz zajednice Roma u Plemetini. Mnogo je uspeha je postignuto u ovim godinama ali navescu samo neke: Podignuta svest o vaznosti obrazovanja sto se ogleda u redovnosti pohadjanja skole, smanjena stopa napustanja skole na minimum, veci broj devojcica koje se skoluju u odnosu na decake (ranije su devojcice zavrsavale samo 4 razreda a najvise 8 osnovnog obrazovanja), kao i povecan celokupni skolski uspeh kod dece koja redovno pohadjaju centar.\nKoji su glavni izazovi sa kojima se centar danas suočava?\nPostoji mnogo izazova sa kojima se susrecemo svaki dan ali trenutno je ova situacija sa pandemijom Covid-19, jer je sprovodjenje nasih aktivnosti otezano i ograniceno a samim tim i donacije i podrska centru je sve manje usmerena na nas program.\nPavidemija Covid-19 najviše je pogodila ranjive grupe širom sveta, posebno u obrazovanju. Koliko je centru bilo teško i koja je bila strategija koju ste primenili za improvizaciju i prilagođavanje promenama?\nKao i svi, tako smo se i mi morali prilagoditi ovoj situaciji. Bilo je bas dosta izazova i poteskoca ali smo nase aktivnosti prebacili online. Bilo je tesko sprovesti to jer je dosta porodica bilo bez interneta i uredjaja za ovaj vid nastave, kroz projekte i donacije smo i to resavali i omogucili deci da mogu da prate kako nastavu iz skola tako i nase aktivnosti iz centra. Osoblje centra je u svim situacijama bilo na terenu i radili smo sve sto je bilo u nasoj moci da porodice i deca korisnici naseg centra budu sigurni i obezbedjeni za osnovne potrebe tokom ove situacije. Kada je skola pocela sa radom i mi smo napravili manje grupe sa decom, skratili radno vreme za nase aktivnosti uz pridrzavanje svih zastitinih mera.\nVaša poruka mladim ljudima zainteresovanim za podršku centru ili obavljanje zajedničkog rada?\nUvek smo otvoreni za saradnju, za razmenu iskustva i znanja, za nove ideje i sve u cilju bolje buducnosti za svu decu i mlade.\nNejednaki teret ekonomske krize za žene - Dita Dobranja


NovaEnergija.net » Nikita Zimin Nikita Zimin – NovaEnergija.net\nHome Tags Posts tagged with "Nikita Zimin"\nSpremni smo za još jedan Belgrade SAXperience! Za četiri dana u šestnaest koncerata beogradskoj publici će se svojim umećem predstaviti vrhunski saksofonisti iz Francuske, Italije, Amerike Austrije, Rusije i Srbije i na spektakularan način predstaviti različite mogućnosti ovog instrumenta i muzikom nas voditi u različite periode i stilove.\nBelgrade SAXperience okuplja široku publiku, ljubitelje džez i klasične muzike, ljubitelje saksofona, saksofoniste, kompozitore i sve muzičare i omogućava im da čuju vrhunske koncerte, nauče nešto novo o saksofonu, prisustvuju premijernom izvođenju domaćih muzičkih dela za saksofon, dobro se zabave, razmene iskustva i ostvare kontakt sa istaknutim svetskim muzičarima. Festival su i ove godine značajno podržali Ministarstvo kulture i informisanja Republike Srbije i Sekretarijat za kulturu Grada Beograda, kao i hotel Radisson blu (oficijalni hotel Festivala), i Coca-Cola Helenic. Ove godine obeležavamo i Jubilej – 170 godina od patentiranja saksofona u Parizu 1846. godine, uz značajnu podršku SOKOJ-a, na Festivalu će biti premijerno izvedeno novo delo za saksofon i gudački orkestar koje je komponovala naša istaknuta kompozitorka Jovana Stefanović.\nOd 6. do 9. oktobra u okviru Belgrade SAXperience, internacionalnog festivala saksofona nastupiće velika imena poznata širom sveta: Batist Erban, Nikola Arsenijević (Francuska), Duo Aliada (Austrija), Nikita Zimin (Rusija), Milanski kvartet saksofona (Italija), Derek Braun (SAD), Trio Librementa, Milan Savić, Luka Ignjatović, Uglješa Novaković, Kristijan Mlačak u različitim sastavima i Gudački orkestar koji predvodi Tijana Milošević uz dirigovanje Aleksandra Sedlara (Srbija).\n6. oktobar, Velika sala Doma omladine:\nNastup Batista Erbana – najistaknutijeg francuskog džez saksofoniste nove generacije koji će se publici predstaviti uz podršku kvarteta Luke Ignjatovića, je veliko finale turneje po Srbiji (Novi Pazar, Kraljevo, Leskovac,Beograd ) u okviru programa “Francuska muzička jesen”, a podršku ovom koncertu i turneji je pružio Francuski institut u Srbiji i Societe Generale banka. Nakon ovog koncerta nastupiće fantastičan kvartet našeg domaćeg saksofoniste Uglješe Novakovića.\n7. oktobar, Mikser Haus:\nPerformans Beatbox Sax, nesvakidašnji nastup jedinstvenog umetnika iz SAD-saksofoniste Dereka Brauna. Ovaj umetnik koji bitboksuje i svira saksofon u Srbiji će prvi put nastupiti zahvaljujući podršci Američke ambasade. Nakon njega nastupiće još jedan interesantan izvođač, Francuz srpskog porekla – Nikola Arsenijević, koji će takodje predstaviti veoma atraktivan program (Sax & Electronics) a sve to u sklopu turneje po Srbiji takođe u okviru programa “Francuska muzička jesen”.\n8. oktobar, Sala Kolarčeve zadužbine:\nNastup najboljeg ruskog saksofoniste Nikite Zimina uz pratnju gudačkog orkestra koji predvodi naša istaknuta violinistkinja i koncert majstor Tijana Milošević. Tom prilikom će premijerno izvesti kompoziciju Jovane Stefanović – Plavo (Fantazija za alt saksofon i gudački orkestar), a na repertoaru će se naći i interesantna transkripcija Bahovog violinskog koncerta za saksofon. Odmah zatim nastupa i atraktivni Duo Aliada (saksofon & harmonika) uz podršku Austrijskog kulturnog foruma. Ovaj interesantan spoj instrumenata začiniće ovo veče zvucima tanga.\n9. oktobar, sala Beogradske filharmonije:\nU saradnji sa Italijanskim institutom za kulturu pred beogradskom publikom će nastupiti virtuozni i zavodljivi Milanski kvartet saksofona koji će svirati isključivo dela italijanskih majstora komponovanja: Rosinija, Skarlatija, Verdija, Pučinija. Nakon njih po prvi put beogradskoj publici će se predstaviti trio Librement, predvođen našim saksofonistima Bunfordom Gaborom i Srđanom Paunovićem i izvesti transkripcije Bartoka i drugih.\nSva četiri dana predviđeni su i popodnevni koncerti za najmlađu publiku i njihove roditelje “Upoznajte gospodina saksofona” i to na otvorenom ispred Doma omladine i Mikser Hausa, na Cvetnom trgu i na platou ispred hotela Radisson Blu, kada će nastupiti Dečiji orkestar saksofona i predstaviti ovaj instrument u glasnom i veselom stilu.\nSvake večeri tokom festivala od 22h zabava sa zvucima saksofona se nastavlja “Koncertima u klubu” (Wurstplatz bar i Mikser House) gde će se održavati nastupi naših istaknutih saksofonista sa svojim sastavima u programu Vando Jam Session i Selmer night sa učesnicima festivala.\nEdukativni sadržaji Belgrade SAXperience podrazumevaju: majstorske kurseve koji će se održavati svakog dana od 9h u Kulturnom centru Beograda. Kurseve će držati gosti profesori iz inostranstva a moći će aktivno da pohađaju naši učenici, studenti i profesori saksofona, dok će za ostale zainteresovane biti omogućeno pasivno učestvovanje. Takođe, u ovom prostoru će biti organizovan i mali sajam saksofona gde će svoje proizvode predstaviti: Vandoren i Selmer, koji su značajno podržali festival, kao i Leggere, Jody Jazz i drugi.\nFestival Belgrade SAXperience okupljajući ljubitelje saksofona iz čitavog sveta i pružajući autentičnu zabavu, Beograd čini još atraktivnijom turističkom destinacijom. Nadamo se da ćete i Vi biti deo Belgrade SAXperience festivala u kojem ćemo razmenjivati pozitivnu energiju, strast i osmehe uz zvuke najsenzualnijeg instrumenta koji se skoro 2 veka stapa sa vremenom i trendovima.\nSve informacije o izvođačima, aktivostima i tokovima festivala možete pronaći na oficijalnoj stranici Belgrade SAXperience.\nPočinje Treći međunarodni festival saksofona u Srbiji was last modified: October 5th, 2016 by Ivana Karanović


Linta: Srbi su probojem Solunskog fronta doneli mir Evropi\nTanjug 15. septembra 2018. 16:39\nBITOLJ – U organizaciji Nacionalnog saveta Srba u Makedoniji, u Bitolju se održava trodnevna Konferencija „Srbi u regionu i Srbija – perspektive“.\nDelegaciju Srbije u Bitolju predvodi predsednik Odbora za dijasporu i Srbe u regionu Miodrag Linta, koji je danas, povodom 100-godišnjice proboja Solunskog fronta položio venac, zajedno sa članom Odbora Aleksandrom Markovićem, na srpskom vojničkom groblju u Bitolju.\n„Ovaj datum zlatnim slovima je upisan u istoriju ne samo srpskog naroda, već i svih drugih naroda slobodarskog duha, kojima su mir i suživot sa svojim komšijama svetinja i trajan prioritet“, rekao je tom prilikom Linta.\nOn je dodao da smo kao pripadnici srpskog naroda, dužni da na dostojanstven način obilježimo ovaj istorijski događaj koji je najavio novu budućnost za sve narode sa ovih prostora, ali i čitave Evrope, saopštila je Informativna služba Saveza srba is regiona.\n„Sa razlogom smo veoma ponosni na doprinos koji su naši slavni preci dali u ovom i drugim ratovima na ovim prostorima zbog slobode svoje otadžbine i čitave Evrope. Naša moralna obaveza je da trajno čuvamo uspomenu na njih i da se njihovim senima poklanjamo barem na ovaj veliki dan u istoriji našeg naroda i savremene evropske civilizacije“, rekao je Linta.\nOn je podsetio da je pre 100 godina započela jedna od odlučujućih bitaka za proboj Solunskog fronta, čiji je rezultat bio slom Centralnih sila u Velikom ratu.\n„Kao potomci ovih junaka svjesni smo zaloga koji su nam ostavili. Cena koju je jedna mala Srbija platila je prevelika – stradalo je oko 1, 3 miliona stanovnika, odnosno trećina ukupnog broja i preko 60 odsto muške populacije. To je vredno divljenja, jer je malo koji narod u svojoj istoriji platio tako veliku cenu slobode. Međutim, Velika pobeda u Velikom ratu, ali i drugim ratovima na ovim prostorima, ostavili su trajne posledice na potonje generacije koje osećamo i danas. To nas obavezuje da nikada više ne dozvolimo da se takve strahote ponove“, rekao je Linta ocenivši da nas ove istorijske činjenice moraju trajno opominjati i predstavljati upozorenje budućim generacijama.\nOn je dodao da danas zemlje Balkana treba da jačaju saradnju i međusobne veze u svemu što im donosi dobrobit. Izgradnja dobrosusedskih odnosa je pravi način da region Balkana postane stabilan, prosperitetan i da građani imaju kvalitetniji život u svim segmentima. Dobrosusedske odnose možemo da gradimo pod uslovom da svi na ovom prostoru poštujemo temeljne vrednosti današnjeg sveta – mir, slobodu, ljudska prava, prava manjina i antifašizam, zaključio je Linta.\nVence na srpsko vojničko groblje položili su i ambasador Srbije u Makedoniji Dušanka Divjak – Tomić, izaslanik ministra odbrane Srbije pukovnik Slađan Ristić, izaslanik načelnika generalštaba Vojske Srbije pukovnik Slađan Stamenković, srpski poslanik u skupštini Makedonije Ivan Stoiljković, predstavnici Srba u Makedoniji, i ostali predstavnici diplomatskog i vojnog kora, kao i učesnici koneferencije Srba u regionu.


Predsednik Obama vraća se u SAD\nAmerički predsednik Barak Obama vraća se kući iz Pariza posle ceremonije na obali Lamanša, gde je obeležen „Dan De“, odnosno 65. godišnjica savezničke invazije na Nacistima okupiranu Francusku tokom Drugog svetskog rata.\nPredsednik Obama pridružio se francuskom kolegi Nikoli Sarakoziju i drugim liderima na svečanoj komemoraciji savezničkog iskrcavanja u Normandiji 1944. Obama je okupljenima na američkom groblju rekao da svet neće zaboraviti dela savezničkih vojnika na taj istorijski dan.\nPredsednik Sarkozi je apelovao na evropske zemlje i Sjedinjene Države da nastave u tom duhu jedinstva u svetlu današnjih globalnih pretnji. Pre nego što je napustio Pariz, predsednik Obama i njegova porodica obišli su čuveni Pompidu centar, muzej savremene umetnosti. Sinoć su posetili katedralu Notr Dam i večerali u blizini Ajfelove kule.\nPremijeri Britanije i Kanade, Gordon Braun i Stiven Harper, kao i veterani učesnici invazije takođe su juče učestvovali na ceremoniji povodom obeležavanja godišnjice na Američkom groblju. Više od 150 000 američkih, kanadskih i britanskih vojnika spustilo se padobranima u Normandiju i okolne oblasti 6. juna 1944. u masovnom nastojanju da se Evropa oslobodi od nacističke Nemačke.


Zemlje u tranziciji 2004: Izvještaj Freedom Housa - 2004-04-28\nPo pitanju napretka u BiH, gdje imamo šest kategorija koje ocjenjujemo, izdvojila bih onaj u izbornom procesu, zatim izgradnji građanskog društva i oblasti vladavine, i borbe protiv korupcije. U svim ovim kategorijama došlo je do izvjesnog napretka. Opći izbori koji su održani se smatraju kao korak naprijed, kao i reforme u snagama sigurnosti i stvaranje državne obavještajne službe. Također smo pozdravili i odobrili i jačanje vlade. Imenovanje novih sudija i tužitelja također smatramo vrijednim nastojanjem da se provede reforma pravnog sistema u toj zemlji, kaže izvršna direktorica Freedom Housa.\nNismo zabilježili nikakva veća nazadovanja u BiH, ali najlošiju ocjenu je dobila u oblasti vladavine i to je mislim djelimično zbog toga jer se radi o podjeljenom sistemu u kojem međunarodna zajednica još uvijek kontrolira veliki dio zemlje. Druga oblast, što nije iznenađujuće, i u kojoj mnoge balkanske zemlje zaostaju, je korupcija. Iako smo zabilježili izvjestan napredak, oni su još uvijek na dosta niskoj tački--tu su zapravo dobili ocjenu 4.75 na skali od 7.\n3.5 je ocjena koju je BiH dobila u oblasti medija i općeniti je osjećaj da bi se trebali poduzeti dodatni koraci po pitanju povećanja slobode štampe, kaže Jennifer Windsor.\nZa cijeli Balkan smo u suštini naglasili da, iako je došlo do izvjesnog napretka, kao što su nezavisni mediji, i izbori, moraju se provesti institucionalne reforme, i boriti protiv korupcije u cijelom društvu, pa i u vladi. Očigledno kada je u pitanju BiH tu je i pitanje ekstremizma i ultranacionalnizma zbog kojih moramo biti oprezni. Još uvijek vidimo i medije u kojima je urednička politika podložna isuviše velikom političkom i ekonomskom pritisku. Općenito gledano, vlada mora provesti institucionalne refome kako bi bolje izašla u susret sudjelovanju samih građana, kaže na kraju Jennifer Windsor, izvršna direktorica Freedom Housa.